Institut za javno zdravlje i Mirjana Marković nagrađeni Zlatnim znakom Crvenog krsta Srbije (FOTO) | InfoKG - Mesto gde se informišem\nInstitut za javno zdravlje i Mirjana Marković nagrađeni Zlatnim znakom Crvenog krsta Srbije (FOTO)\nUtorak, 14 Maj 2019 13:30Autor: Branko VukašinovićFoto: Crveni krst Kragujevac\nCrveni krsta Kragujevac dodelio je 46 prizanja istaknutim volonterima, saradnicima i donatorima, koji su pomogli rad ove humanitarne organizacije. Zlatnim znakom Crvenog krsta Srbije nagrađeni su ovdašnji Institut za javno zdravlje i Mirjana Marković volonter ove organizacije iz Trgovinsko-ugostiteljske škole “Toza Dragović”.\nU okviru Nedelje Crvenog krsta ova organizacija je dodelila priznanja volonterima, saradnicima i donatorima koji su pomogli njen rad. Na svečanosti upriličenoj tim povodom dodeljeno je 46 priznanja.\nZlatnim znakom Crvenog krsta Srbije nagrađeni su ovdašnji Institut za javno zdravlje i volonter ove organizacije iz Trgovinsko-ugostiteljske škole “Toza Dragović”, Mirjana Marković. Uručeno je i sedam priznanja Srebrni znak Crvenog krsta Srbije, kao i 37 zahvalnica Crvenog krsta.\nNa svečanosti su uručene i knjige članovima Kutka za kvalitetno starenje, koji su učestvovali na literarnom konkursu.\nBESPLATNA obuka za pružanje prve pomoći u Crvenom krstu


Azilanti sve brže napuštaju Srbiju - 21.06.2015, Sputnik Srbija\nNakon što je mađarska Vlada najavila podizanje ograde na granici sa Srbijom, azilanti sve brže napuštaju Srbiju, izjavio je danas ministar rada, zapošljavanja... 21.06.2015, Sputnik Srbija\n20:33 21.06.2015 (Osveženo: 16:19 05.10.2015)\n© AFP 2021 / JEAN-CHRISTOPHE MAGNENET Migranti čekaju na granici između Italije i Francuske u gradu Vintimiglia juna, 12, 2015\nNakon što je mađarska Vlada najavila podizanje ograde na granici sa Srbijom, azilanti sve brže napuštaju Srbiju, izjavio je danas ministar rada, zapošljavanja, boračkih i socijalnih pitanja Aleksandar Vulin.\nVulin je ovu tendenciju ocenio kao strah azilanata da posle neće moći da odu iz naše zemlje, i to na osnovu brojki koje pokazuju da je smanjen broj azilanata koji traže stalni smeštaj u Srbiji.\n„Mi smo prosečno imali oko 600 ljudi koji traže stalni smeštaj, sada imamo negde oko 200-250 onih koji ostaju u nekom od naših smeštaja. Strah postoji i očigledno da taj strah primorava ljude da što brže napuštaju Srbiju“, rekao je Vulin novinarima.\nPred sutrašnju sednicu vladine Radne grupe za azilante, na čijem je čelu, Vulin je rekao da je potrebno sagledati stanje po pitanju azilanata i šta je potrebno preduzeti kako bi zaštitili zdravlje i bezbednost građana Srbije, ali i svih onih koji dolaze i prolaze kroz našu zemlju.\n„Mi ćemo sve raditi u skladu sa najvišim svetskim i evropskim standardima, u skladu sa našim zakonodavstvom, na prvom mestu štiteći interese naše zemlje, ali vodeći računa o ljudskim pravima svih“, kazao je Vulin.\nOn je ponovio da Srbija ne može nikoga sprečiti da podigne zid, ali da Srbija zidove neće dizati prema svojim susedima, te da nije kriva za trenutno stanje, već „trpi posledice tuđih politika i tuđih grešaka“.


Neke od tema o kojima se na obuci govorilo su: kako učestvovati na konkursima za sredstva EU fondova, kako graditi partnerstva sa srodnim organizacijama i zajedno aplicirati na ovakve konkurse i kako oformiti tim za pisanje projekata.\nGlavni predavač, Endre Balaša, konsultant TACSO (Tehnička podrška organizacijama civilnog društva, koju finansira Delegacija EU u Republici Srbiji) prenio je prisutnima dio višegodišnjeg iskustva u pripremi različitih vrsta projekata i podijelio sa njima korisne savjete. Cilj obuke je da se povezivanjem medija, aktivista civilnog društva i bibliotekara ukaže na moguća partnerstva između ove tri grupe, kako bi se lakše i efikasnije dolazilo do sredstava za projekte.\nOvom prilikom, direktor Narodne biblioteke „Dositej Obradović“ iz Novog Pazara Elijas Rebronja dogovorio je sa glavnim predavačem Endre Balašom dalje vidove saradnje i razgovarao o mogućnosti da se slična obuka održi i u Novom Pazaru.\nOva edukacija se organizuje u okviru projekta „Euteka – EU u vašoj biblioteci“ Delegacije Evropske unije u Republici Srbiji, uz partnerstvo Narodne biblioteke Srbije, Kancelarije za evropske integracije Vlade Republike Srbije i EU Info centra.


Shell na 11. savetovanju o elektrodistirbutivnim mrežama Srbije CIRED - Orbico Lubricants Srbija\nShell na 11. savetovanju o elektrodistirbutivnim mrežama Srbije CIRED\nOrbico d.o.o., generalni uvoznik za Shell maziva za Srbiju u saradnji sa kompanijom Triton Oil, distrubuterom Shell maziva, učestvovao je na 11. Savetovanju o elektrodistributivnim mrežama Srbije sa regionalnim učešćem CIRED. Ovo je drugi put da da je brend Shell zauzeo mesto na CIRED-u i predstavio svoj portfolio ulja za transformatore.\n11. Savetovanje je organizovano na Kopaoniku od 24.09. do 28.09., a svi posetici imali su priliku da se informišu o benefitima korišćenja ulja koje je napravljeno na GTL bazi.\nShell Diala S4 ZX-I jedino transformatorsko ulje napravljeno na GTL(Gas to Liquid) tehnologiji!\nPrednosti proizvoda Shell Diala S4 ZX-I (GTL) u odnosu na ulja koja napravljena na naftenskoj bazi omogućavaju veću tecljivost pri niskim temperaturama, veću oksidacionu stabilnost (duži radni vek), bolju zaštitu izolacionog papira, povećanu zaštitu transformatora od preopterećenja, kao i manju gustinu, što ujedno omogućava lakšu manipulaciju sa transformatorom. Shell Diala S4 ZX-I u potpunosti je mešljiva sa trafo uljima naftenske osnove (u svim odnosima), poseduje odobrenja od vodećih svetskih proizvođača opreme kao što su ABB, Siemens, Aston, Končar… Shell Diala S4 ZX-I ne sadrži sumpor i pruža mnogo bolju zaštitu u odnosu na naftenska ulja u pogledu oksidacije.


Otvoreno pismo ministra unutrašnjih poslova dr Nebojše Stefanovića povodom obeležavanja svetskog Dana bezbednog interneta – Balkanekspresrb.rs\nOtvoreno pismo ministra unutrašnjih poslova dr Nebojše Stefanovića povodom obeležavanja svetskog Dana bezbednog interneta\n09/02/2016 Off By\nUgroženost informacionog društva dovela je do toga da Ministarstvo unutrašnjih poslova Republike Srbije smatra borbu protiv visokotehnološkog kriminala prioritetom. Cilj nam je da efikasno zaštitimo prvenstveno maloletnike i decu i time obezbedimo budućnost našeg društva i države\nPoštovani građani, Dragi roditelji,\nSavremeno doba i nove tehnologije, pored brojnih prednosti, doneli su našoj deci neka nova igrališta i zabavu, a samim tim i neke nove pretnje i brige nas odraslih. Ono što najviše zabrinjava jeste da ovde nije reč samo o pretnjama koje ugrožavaju fizičku sigurnost naše dece, već i o onim mnogo podmuklijim, emocionalnim. Način života se promenio, igra se iz parkova i dvorišta i bezbedne i bezbrižne sredine, preselila na internet i virtuelni svet u kojem, nažalost, vreba sajber kriminal. U tom svetu, naša deca se zloupotrebljavaju i nude im se različiti neprimereni sadržaji za njihov uzrast.\nRizici koji nastaju od visokotehnološkog kriminala, kao i šteta koju ovaj vid kriminala donosi našim građanima, pre svega deci, pravnim licima i državi, moguće je preduprediti.\nBezbednost znači pre svega upoznavanje sa svim opasnostima i rizicima, i poštovanje pravila bezbednog korišćenja interneta, društvenih mreža i mobilnih uređaja.\nUgroženost informacionog društva dovela je do toga da Ministarstvo unutrašnjih poslova Republike Srbije smatra borbu protiv visokotehnološkog kriminala prioritetom. Cilj nam je da efikasno zaštitimo prvenstveno maloletnike i decu i time obezbedimo budućnost našeg društva i države.\nPodsetio bih da smo 2010. godine pokrenuli opsežnu akciju „Armagedon“ koja za cilj ima suzbijanje krivičnih dela u vezi sa seksualnom zloupotrebom maloletnika i dece na internetu. Od početka ove akcije podnete su 133 krivične prijave protiv 133 izvršioca krivičnih dela. Samo u toku 2015. otkriveno je 44 krivičnih dela iz ove oblasti i lišeno slobode 36 lica, što predstavlja svojevrstan rekord u odnosu na prethodne godine. Privremeno je od izvršilaca ovih krivičnih dela oduzeta i velika količina računarske opreme i više desetina terabajta nedozvoljenog materijala. Ostvarili smo dobre rezultate i u međunarodnoj policijskog saradnji sa drugim državama širom sveta.\nSlučajevi o kojima sam govorio, otkriveni su kako uz pomoć operativnog rada policijskih službenika Odeljenja za borbu protiv visokotehnološkog kriminala Službe za borbu protiv organizovanog kriminala, tako i u saradnji sa drugim policijskim službenicima u našoj državi i inostranstvu. Zahvalnost dugujemo i građanima, koji su pružili doprinos, ali i nevladinim organizacijama sa kojima smo ostvarili značajnu saradnju na polju prevencije.\nPolicijski službenici održali su desetine predavanja u osnovnim i srednjim školama, deci, roditeljima i nastavnicima.\nNažalost, beleži se i porast broja krivičnih dela izvršenih na štetu pravnih lica. Za izvršenje krivičnih dela koriste se nasavremeniji tipovi računarskih virusa, vrše se i DDOS napadi, neovlašćeni prisupi zaštićenim računarima i računarskim mrežama i dr. Šteta koja je ovim putem naneta pravnim licima računa se u milionima evra. Tamna brojka ovog vida kriminala je izuzetno velika a problemi sa kojima se suočavamo u istragama su anonimnost izvršilaca na internetu, kao i globalna priroda ovog transnacionalnog vida kriminala. Primećene su i aktivnosti kriminalnih grupa koje sve više koriste računarske tehnologije da bi vršili najteža krivična dela.\nApelujem da poslušate savete za bezbedno korišćenje intreneta, da obezbedite računare u skladu sa savremenim standardima i uputstvima i posebno obratite pažnju na bezbednost dece i mladih. Njima je potrebna naša pomoć kako bi korišćenje savremenih informacionih tehnologija bilo uvek na njihovu korist a nikada na njihovu štetu.\nUkoliko Vaši računari i računarske mreže nisu zaštićeni, izvršioci krivičnih dela mogu ih zloupotrebiti za vršenje najtežih krivičnih dela i to ne samo na našoj teritoriji već širom sveta. Kao što ne bi ostavili širom otvorena vrata na vašem stanu ili kući nemojte ostavljati Vaše računare bez zaštite pošto su na takav način laka meta izvršiocima krivičnih dela.\nOvim putem želeo bih da poručim da je Ministarstvo unutrašnjih poslova Republike Srbije uz Vas i u virtuelnom prostoru dok se suočavate sa rizicima koje nam je donelo informaciono društvo čiji smo i mi danas deo. Istovremeno, Odeljenje za visokotehnološki kriminal MUP-a Srbije stoji vam na raspolaganju za sve vrste konsultacija.♦\nItalijanski Radio Capital promoviše srpski turizam\nNikinci: vežba žandarmerije


Matić sa ministrom o uključivanju BIH u Otvoreni Balkan\nTanjug 23. decembra 2021. 16:24\nBEOGRAD – Ministarka trgovine, turizma i telekomunikacija Tatjana Matić razgovarala je danas sa ministrom spoljne trgovine i ekonomskih odnosa Bosne i Hercegovine Stašom Košarcem o dodatnim potencijalima za razvoj spoljnotrgovinske saradnje i uključivanju BiH u inicijativu ”Otvoreni Balkan”.\nMatić je navela da je jačanje ekonomske i političke saradnje između dve zemlje, uz sprovođenje neophodnih unutrašnjih reformi, od ključnog značaja za bolje pozicioniranje regiona Zapadnog Balkana na mapama potencijalnih investitora, kao i za učvršćivanje stabilnosti u regionu i stvaranje uslova za bržu integraciju obe zemlje u evropske strukture, što je zajednički cilj.\n„Ne postoji nijedno tržište u regionu na kome Srbija beleži tako dobre rezultate u izvozu i sa kojim ostvaruje veći obim trgovinske razmene od tržišta BiH. U periodu januar-oktobar 2021. godine ukupna robna razmena iznosila je 1,8 milijardi evra, što je u plusu za 29,2 odsto. Izvoz Srbije u BiH iznosio je 1,2 milijarde evra i beleži rast od 26 odsto u odnosu na isti period u prethodnoj godini“, rekla je Matić.\nNa sastanku je ocenjenjo da je potrebno zajednički raditi na regionalnim inicijativama.\nAustrija: Kršenje mera vodi zatvaranju radnji\nImovina Jugobanke u stečaju ponuđena na prodaju


Svet arhiva vesti 07.11.2016 - Naslovi.net\nSaslušanje Asanža 14. novembra u ambasadi Ekvadora\nNovi magazin 07.11.2016\nŠvedsko tužilaštvo saopštilo je danas da će osnivač Vikiliksa Džulijan Asanž biti ispitan 14. novembra u zgradi ambasade Ekvadora u Londonu, čime bi mogla da se okonča dug diplomatski zastoj, prenosi Rojters. Asanž od 2012. godine živi u… »\nRTV: Švedski tužilac saslušaće Ansanža u ambasadi EkvadoraNova ekonomija: Švedsko tužilaštvo saslušaće Džulijana Asanža idućeg ponedeljka u Ambasadi Ekvadorajoš 4 povezane\nIračka vojska: Stotinu obezglavljenih tijela u grobnici kod Mosula\nAl Jazeera 07.11.2016\nOd većine tijela u masovnoj grobnici ISIL-a ostale su samo kosti, teško reći da li se radi o civilima ili vojnicima, navodi vojska. U blizini Mosula pronađena je masovna grobnica sa približno 100 obezglavljenih tijela, saopćila je iračka vojska… »\nRTS: Mosul, u grobnici nađeno 100 obezglavljenih telaNovi magazin: Iračka vojska otkrila masovnu grobnicu u blizini Mosulajoš 4 povezane\nI Nemačka zidom na migrante\nU predgrađu Minhena biće izgrađen zid veći od nekadašnjeg Berlinskog, kako bi se meštani razdvojili od izbeglica, pišu nemački mediji. Kako se navodi, zid u mestu Nojterlah Sud će biti visok četiri metra. Zid će odvojiti stanovnike tog dela… »\nKurir: (Video) Nemci dižu zid veći od Berlinskog: Razlog zbog kog se ponovo ograđuju je užasavajućiDnevnik: Mediji: U predgrađu Minhena zid kao odbrana od izbeglicajoš 4 povezane\n07.11.2016 Svet, izvori


Evropski parlament: Rezolucija Saveta bezbednosti UN o Kosovu što pre\nSinoć su se u Evropskom parlamentu u Strazburu sa različitih strana čuli glasovi da se što pre donese rezolucija Saveta bezbednosti o konačnom statusu Kosova . Već ranije je Evropski parlament usvojio zaključke kojima poziva da buduće rešenje bude bazirano na predlozima izasnaika Ahtisarija. Sada se, u sličnom tonu, čuju i glasovi evropskog predsedništav i Komisije.\nZvanični stav Evropske unije je da dvadesetsedmorica smatraju predlog izaslanika Atisarija za sada najboljom osnovom za traženje konačnog rešenja. Sinoć je to i potvrđeno, istupom portugalskog ministra za evropska pitanja, Manuela Lobo Antunesa:\n"Tokom protekle godine smo bili sedoci jasnog progresa i čak stabilizacije zapadnog Balkana. U međuvremenu, pred nama je ključni izazov, moramo završiti posao na određivanju konačnog statusa i primeniti te rezultate. To je strateški cilj. Uskoro nam treba rezolucija koja će stvoriti osnovu za demokratsku i multi-etničku državu, zasnovanu na vladavini zakona, koja će osnažiti stabilnost i evropske perspektive regiona".\nKomesar za proširenje, Oli Ren:\n" Kosovo je evropska stvar. Mnogo toga zavisi od ostvarivanja održivog rešenja, baziranog na Ahtisarijevom predlogu. Od ključne je važnosti za razvoj i stabilnost regiona. I Srbija i Kosovo i njihovi susedi će se pridružiti Evropskoj uniji , jer tu leži budućniost Zapadnog Balkana".\nČlan EP iz Nemačke, Bernd Pošelt:\n"Želim da jasno kažem da mi ne možemo prihvatiti da Zapad upadne u zamku toga što srpski ustav naglašava vlasništvo nad Kosovom. Rusi će izlaziti sa svojim primedbama ili vetom sve dok se Srbi ne slažu i to postaje opasno za mir".\nČlan EP iz Austrije, Hans Svoboda, naglašava kako je sada važno da se Beogradu prenese poruka o njegovom sigurnom mestu unutar Unije:\n"Želimo da damo šansu Srbiji procesom stabilizacije i pridruživanja, ublažavanjem viznog režima i saradnjom sa Hagom. Želimo da Srbija shvati da ima svoje mesto u Evropskoj uniji. Želim da se oslobodi kompleksa inferiornosti".\nSasvim je sigurno da Kosovo postaje gotovo svakodnevna tema Evropljana.To će još više dobiti na važnosti kada, kako se očekuje, nova rezolucija Saveta bezbednosti konkretnije odredi evropsku ulogu u završnici buducnosti Kosova.


19.04.2018 u 09:39\nBEČ - Austrijski Kancelar Sebastijan Kurc podržava reformske ambicije predsednika Francuske Emanuela Makrona, koji je, u govoru pred Evropskim parlamentom, tražio reformu EU. „Za potrebne promene u Evropi je Makron važan akter. Postoje mnoge oblasti gde vučemo na istoj strani užeta”, naglasio je Kurc u saopštenju. On je kazao da bi EU, da ako bi zajednički teme oko kojih imaju isti stav bilo moguće primeniti, bila snažno promenjena na bolje. Kurc je istakao da želi Evropu supsidijarnosti. „Želimo EU koja je snažnija po većim pitanjima, i istovremeno nacionalnim državama, kao i regionima ponovo prepušta oblasti koje oni mogu bolje regulisati”, objasnio je on. Austrijski kancelar je naglasio da je više Evrope pre svega potrebno u zaštiti spoljnih granica EU, digitalizaciji, i\n15.04.2018 u 23:18\nPARIZ - Francuski predsednik Emanuel Makron izjavio je da su zajednički vazdušni udari SAD, Velike Britanije i Francuske u Siriji predstavljali „osvetu, a ne čin rata”, pošto su saveznici dobili dokaz da je vlast sirijskog predsednika Bašara el Asada upotrebila hemijsko oružje protiv svog naroda. U uživo prenošenom obraćanju, Makron je rekao da su zapadni saveznici imali „pun međunarodni legitimitet da intervenišu” u Siriji pošto su ti napadi povezani s primenom međunarodnog humanitarnog prava, navodi AP. On je kazao da je Zapad bio primoran da interveniše bez odobrenja Ujedinjenih nacija zbog „konstantne blokade Rusa” u Savetu bezbednosti i dodao da su Rusi zbog te blokade „saučesnici” u upotrebi hemijskog oružja. Predsednik Francuske je ocenio da su udari bili uspešni, da je\n14.04.2018 u 22:14\nANKARA - Turski predsednik Redžep Tajip Erdogan imao je odvojene telefonske razgovore sa predsednicima Rusije i Francuske Vladimirom Putinom i Emanuelom Makronom o situaciji u Siriji. Erdogan i Putin saglasili su se da rade na smanjenju tenzija u Siriji nastave napore da se pronađe političko rešenje, saopštila je kancelarija turskog predsednika, prenosi Rojters. Jelisejska palata saopštava da je Makron preneo Erdoganu da želi da unapredi saradnju dve zemlje narednih dana u pronalaženju inkluzivnog političkog rešenja za Siriju. Makron je zahvalio Erdoganu na njegovoj podršci vazdušnim udarima SAD, Francuske i Britanije na Siriju. (Tanjug)\n12.04.2018 u 14:34\nFrancuski predsednik Emanuel Makron izjavio je da ima dokaze da iza navodne upotrebe hemijskog oružja u Siriji stoji vlada iz Damaska. Makron je rekao da će odluku o napadu na Siriju doneti „kada za to dođe vreme“. On je obećao i da Pariz neće dozvoliti eskalaciju situacije u regionu. „Imamo dokaze da je korišćeno hemijsko oružje, hlor u svakom slučaju, i da ga je koristio režim Bašara el Asada“, rekao je Makron. Francuski predsednik je dodao da će odluku o eventualnom napadu na Siriju doneti nakon neophodnih potvrda. „Moraćemo da donesemo odluke kada dođe vreme, kada procenimo da će biti najkorisniji i najefektniji“, rekao je Makron. Francuska u slučaju donošenja odluke o bombardovanju Sirije može to da izvede sa baza koje se nalaze na teritoriji zemlje, a ne iz neke bliskoistočne\nSedrik Vilani veruje algoritmima, a njemu Emanuel Makron. Zapravo, francuski predsednik uzda se da će Vilani znanje iz matematičke fizike i teorije parcijalnih diferencijalnih jednačina pretočiti u formulu koja će Francusku preporoditi u globalnu velesilu ili bar u predvodnika Evropske unije. Slavni matematičar Vilani, koji se proslavio nakon što je nagrađen Fildsovom medaljom (pandanom Nobelu u matematici) za rad na optimalnom transportu i kinetičkoj teoriji gasova, lane je politički neiskusan ušao u parlament. On je jedna od predsednikovih uzdanica u naporu da promeni političku klimu prevashodno smenom dobro znanih lica, kojih se zasitilo biračko telo, politički „neukaljanim” stručnjacima iz raznih oblasti. Za Vilanija, specijalno, ima krupne planove. Matematičar je njegov ratnik u\n19.03.2018 u 15:50\nPARIZ - Predsednik Francuske Emanul Makron poželeo je Rusiji uspeh u njenoj političkoj, demokratskoj, ekonomskoj i društvenoj modernizaciji nakon što je Vladimir Putin osvojio još jedan mandat na predsedničkim izborima u Rusiji. U telefonskom razgovoru sa Putinom, Makron je potvrdio svoju posvećenost konstruktivnom dijalogu između Rusije, Francuske i Evrope, saopšteno je iz francuske predsedničke kancelarije, preneo je AP. Makron je pozvao ruske vlasti da rasvetle odgovornost oko trovanja bivšeg ruskoj špijuna Sergeja Skripalja u Britaniji i čvrsto povrati kontrolu nad potencijalnim programima koji nisu prijavljeni Organizaciji za zabranu hemijskog oružja. Makron je, takođe, izrazio zabrinutost zbog situacije u severnom sirijskom gradu Afrinu i istočnoj Guti, pozvavši Rusiju da da\n14.03.2018 u 13:49\nDvojica Francuza na sudu zbog krađe Makronovog identiteta\nPARIZ – Dvojica Francuza danas izlaze pred sudije zbog navodne krađe onlajn identiteta francuskog predsednika Emanuela Makrona prošle godine kada se kandidovao za predsednika. Ovaj neobičan slučaj koji će danas biti održan u pariskom sudu, usledio je nakon što je Makron podneo žalbu nedugo pre nego što je postao predsednik Francuske u maju, preneo je AP. Glavni optuženi Žan-Pol Monjin (38), književni izdavač i desničarski aktivista optužen je da je koristio mejl adresu za koju je tvrdio da pripada Makronu kako bi poslao dugačke političke mejlove naslovljene sa „10 dobrih razloga da ne glasate za mene”, potpisane sa Emanuel. Sudi se i Monjinovom poznaniku, koji mu je navodno pomogao da kreira mejl adresu i pošalje tekst na listu od 100 primalaca pred prvi izborni krug\n06.03.2018 u 15:42\nMakron napravio kokošinjac u dvorištu Jelisejske palate\nPARIZ – Francuski predsednik Emanuel Makron lično je dočekao dve kokoške koje je nedavno usvojio na Sajmu poljoprivrede, a u dvorištu Jelisejske palate obezbedio im je novi dom – kokošarnik, javljaju francuski mediji. Na video-snimku koji je Jelisejska palata u ponedeljak uveče objavila na društvenim mrežama, može se videti kako dve kokoške, Agata i Marijana, stižu u dvorište predsedničke palate, a doborodošlicu im je poželeo predsednik lično. Trominutni film prikazuje Makrona kako drži jednu kokošku, a potom Agatu i Marijanu upoznaje sa svojim psom Nemom, koji deluje uplašeno. Makron, u neverici, otkriva i da se kokoška može uspavati kada joj se glava zavuče pod krilom. Uz snimak koji je objavljen na zvaničnom nalogu Jelisejske palate na „Tviteru” stoji i natpis: „Mislili\n18.02.2018 u 15:17\nPARIZ - Podrška francuskom predsedniku Emanuelu Makronu opala je ispod 50 odsto, pokazala je najnovija anketa koja je danas objavljena u listu „Žurnal di Dimanš”. Prema istraživanju koje je sproveo institut Iftop, 44 odsto ispitanika je zadovoiljno Makronovim radom na mestu predsednika što je za šest procentnih poena manje u odnosu na prošli mesec, prenosi „Politiko”. Rezultat podrške Makronu približio se onom iz oktobra 2017. godine od 42 procenta, što je bila najniža stopa podrške od kako je on zauzeo predsednički kabinet u maju te godine. Prema rečima zamenika generalnog direktora Ifopa Frederika Daija, francuski glasači su nezadovoljni nivoom kupovne moći koju je Makron obećao da će povećati. „Postoji procep između Makronovih obećanja sa jedne strane.... i realnih efekata


RTV Mir - "Na Kosovo i za vreme izbora"\n"Na Kosovo i za vreme izbora"\nUtorak, 08. oktobar 2013, 16:49\nBRISEL - Premijer Srbije Ivica Dačić rekao u Briselu da je postignut dogovor da svi srpski zvaničnici ubuduće mogu putovati na Kosovo - i pre i za vreme izbora.\nDačić je, posle sastanka s visokom predstavnicom EU Ketrin Ešton i premijerom Kosova Hašimom Tačijem, rekao da će postupak biti isti kao i do sada.\nMinistar Aleksandar Vulin je rekao u Briselu da to znači da će zahtevi za posete biti upućivani Euleksu, koji će donositi odluku o tome.\n"Ja sam rekao da ću se povući iz dijaloga ako posete budu zabranjene, tako da sam uveren da će ih biti", rekao je Dačić novinarima posle 17. runde dijaloga sa kosovskim premijerom Hašimom Tačijem, koja se odvija pod okriljem EU.\nDačić je izrazio nadu da će ono što je dogovoreno tokom narednih nedelja biti sprovedeno.\nOn je u izjavi novinarima posle sastanka s kosovskim premijerom Hašimom Tačijem i visokom predstavnicom Ketrin Ešton naglasio da tek treba da se vidi da li će Priština poštovati dogovor.\n“Ne mogu sto posto da garantujem da će to biti tako, jer smo se i ranije dogovarali, pa to što je dogovoreno nije bilo sprovedeno”, rekao je on.\nDačić je, izlazeći iz zgrade Evropske službe za spoljne poslove (EEAS) posle trosatne večere sa Tačijem i Eštonovom, ocenio da je ovo bio jedan od uspešnijih sastanaka.\nDačić nije direktno odgovorio na pitanje kada će posetiti Kosovo. On je podvukao da je sastanak u ponedeljak u Briselu bio veoma uspešan i da je postignut dogovori da se u biračke spiskove upiše još 12.000 kosovskih Srba u četiri opštine na severu.\nUz to, ponovo će se, na osnovu novih dokumenata, razmotriti i mogućnost za upis mnogo većeg broja raseljenih i izbeglih lica sa Kosova koja žive u Srbiji.\nDačić je rekao da je do sada Centralna izborna komisija na Kosovu omogućila da samo 17 odsto potencijalnih birača iz redova izbeglica i raseljenih može učestvovati na izborima, za šta je rekao da je izuzetno malo.\nDodao je da će, preko žalbi i uvida u dodatna dokumenta, kao što su podaci Komesarijata za izbeglice Srbije, moći da se potvrdi pravo mnogo većeg broja Srba da u novembru glasaju na lokalnim izborima.\n"Stalo nam je da izbori budu regularni i fer i da što više Srba izađe na izbore”, istakao je on, ukazavši da je Srbija ispunila skoro sve svoje obaveze kad je reč o pripremama za izbore.\nDačić je pozvao sve kosovske Srbe da u što većem broju izađu na izbore kako bi stekli rukovodstvo koje će biti legalno i legitimno u očima međunarodne zajednice.\n"Do sada se na njih gledalo kao na ilegalna i paralelna rukovodstva”, rekao je on, dodajući da je sledeća runda dijaloga sa Tačijem zakazana za posle izbora. Dačić je najavio da će prisustvovati formiranju Komisije za primenu Sporazuma o stabilizaciji i pridruživanju, koje je zakazano za 21. novembar u Luksemburgu.\nDačić je rekao da sastanak u Briselu potvrđuje da je Srbija učinila praktično sve u sprovođenju sporazuma o normalizaciji odnosa s Prištinom.\nU delegaciji Beograda su bili i savetnik predsednika Srbije Marko Đurić, ministar bez portfelja zadužen za Kosovo i Metohiju Aleksandar Vulin i generalni sekretar Vlade Srbije Veljko Odalović.


Krediti od 90 miliona evra\n"Privrednicima će na ovaj način po prvi put biti dostupni dugoročni investicioni krediti sa rokom otplate od čak 12 godina, grejs periodom do dve godine i sa povoljnom kamatnom stopom. Za ova sredstva moći će da konkurišu privredni subjekti sa manje od 250 zaposlenih, kao i oni srednje tržišne kapitalizacije, definisani kao preduzeća sa minimalno 250 a manje od 3.000 zaposlenih", pojasnio je LJušić.\nSagovornik Tanjuga ističe da ovaj novi kreditni program predstavlja dodatak skupu programa koje Ministarstvo privrede već godinama sprovodi za podršku privrednicima, a koji predstavljaju kombinaciju bespovratnih sredstava i povoljnih kreditnih linija Fonda za razvoj ili poslovnih banaka i lizing kompanija.\n"Programi su međusobno usklađeni tako da odgovaraju različitim potrebama korisnika, odnosno privrednim subjektima su na raspolaganju prilagođeni vidovi pomoći za različite faze njihovog rasta i razvoja", kaže LJušić.\n"U programu u kojem su nam partneri u sprovođenju poslovne banke i lizing kompanije, kroz konkurenciju poslovnih banaka tokom procedure izbora partnera za program, korisnicima programa krediti se plasiraju pod najpovoljnijim kamatnim stopama" kaže LJušić.\nBONUS VIDEO: U selu Runjanima kod Loznice odsečen je hrast, pošto se nakrivio i predstavljao opasnost\nDO KREDITA I BEZ UGOVORA “ZA STALNO”\n23. 02. 2022. u 12:00\nKONKURS ZA TURIZAM: Zahtevi za kredite do 1. septembra\n26. 02. 2022. u 10:08\nUGROŽEN INTERES OKO 200 KLIJENATA: Posle afere o dizanju kredita, iz CKB saopšteno - Svaka šteta biće nadoknađena\n20. 02. 2022. u 23:25\nKrediti Ministarstvo privrede Investicije razvoj


Otvara se Lamborghini centar za restauraciju | Auto magazin\nPočetna strana » Svet » Otvara se Lamborghini centar za restauraciju\nOtvara se Lamborghini centar za restauraciju\nLamborgini je objavio planove da otvori specijalan Lamborghini Polo Storico centar za restauraciju i održavanje starovremenskih vozila ove marke.\nS obzirom na veliki broj sačuvanih primeraka starijih “lamborginija” pojavila se potreba za njihovim održavanjem od strane stručnjaka i popravkama originalnim rezervnim delovima. Recimo, ko bi danas znao da našteluje gomilu karburatora da rade kako treba?\nUpravo za takve i druge slične intervencije pa i kompletno rastauraciju biće zadužen Lamborghini Polo Storico. U okviru centra biće čuvani svi podaci o modelima kao što su ehnički crteži, šeme, podaci o orginalnim bojama, koži sa sedišta i fotografije. Ove informacije će biti dostupne preko interneta ili u štampanom izdanju.\nPrilikom popravki i restoracija od strane fabričkih majstora biće korišćeni originalni rezervni delovi. Ukoliko neki od delova više ne postoji na lager listi, pristupa se njegovoj proizvodnji. U Lamborginiju naglašavaju da se u ovom slučaju ne radi samo o originalnim materijalima za proizvodnju konkretnog dela, već i o originalnim metodama i procesima.\nLamborghiniLamborghini Polo Storicolamborgini restauracijaoldtajmerirestaruracija lamborginija


Jevtić: Zbog opstanka Srba na KiM značajno da pobedi Vučić\nTanjug | 20. 03. 2017 - 15:24h\nMinistar za zajednice i povratak Dalibor Jevtić izjavio je danas u Novom Brdu da je zbog opstanka i povratka Srba na Kosovo i Metohiju značajno da na predstojećim predsedničkim izborima pobedi Aleksandar Vučić.\nJevtić je na skupu u Novom Brdu poručio okupljenim građanima da danas "na zapadu ipak ima nešto novo" i da je novo to što je na zapadu Vlada Srbije danas cenjena kao i premijer Aleksandar Vučić, da to daje snagu i veru da će svi problemi koje narod na KiM ima u budućnosti sa uspehom biti rešavani.\n- Šaljemo jasnu poruku narodu u centralnoj Srbiji da podrže ono što je za nas značajno, da podrže Aleksandra Vučića koji će pobedom na izborima 2. aprila vrlo jasno nastaviti tu politiku koja je za nas značajna i zbog opstanka i zbog povratka - rekao je Jevtić.\nJevtić je dodao da je želja da na zapadu bude novo to da nas cene, poštuju, uvažavaju stavove i naše pravo na opstanak i povratak na Kosovo.\nMinistar za povratak i zajednice je sa saradnicima posetio Kosovsko pomoravlje, Šilovo i Novo Brdo gde se sureo sa gradonačelnikom ove opštine Svetislavom Ivanovićem sa kojim je potpisao memorandum o realizaciji više infrastrukturnih projekata.\n- Potpisali smo sporazume za šest projekata koji će pomoći rešavnje nekih važnih pitanja ali se nećemo na tome zaustaviti. Nećemo samo raditi kabinet Informatike u OŠ 'Dositej Obradović'. Mi ćemo svakoj porodici koja je ugrožena pomoći na konkretan način i to ćemo raditi uz pomoć opštine Novo Brdo - rekao je Jevtić.\nOn je naveo da će ministarstvo kojim rukovodi pomoći i mlade bračne parove, porodice kojima je potreban krov nad glavom i egzistencija istakavši.\n- Naša jedina ideja, naša jedina želja kao naroda jeste da ostanemo ovde na Kosovu da ovde živimo u miru i to je naša poruka njima, to je naša poruka komšijama Albancima, želimo da živimo u miru svoji na svome ostanemo i da se na Kosovo vratimo - istakao je Jevtić.\nJevtić: Vučić je došao u pravo vreme i smirio…\nPotpredsednik kosovske vlade i ministar za zajednice i povratak Dalibor Jevtić je izjavio večeras da je poseta predsednika Srbije Aleksandra Vučića KiM nakon…\n"BIĆE MARLJIV I VREDAN" Vučić: Ako pobedimo,…\nPremijer Srbije Aleksandar Vučić izjavio je večeras da će odluka o novom premijeru, ukoliko on pobedi na predsedničkim izborima, biti doneta u aprilu ili maju,…\nVučić čestitao Pahoru pobedu na predsedničkim…\nPredsednik Srbije Aleksandar Vučić uputio je danas čestitku predsedniku Slovenije Borutu Pahoru povodom pobede na predsedničkim izborima i poručio da će Srbija…\nPovezane teme: Dalibor Jevtić , Aleksandar Vučić , Izbori\nha ha ha ha ha ha ha,mislio sam da poltronizam ima granica, ali nema, cim postanes "ministar" u srbistanu dokazano da je od tebe veceg smeca nema ...


Otvaranje firme na jedan klik\nAutor : eVršac jan 12, 2017\nMinistarstvo privrede Srbije namerava da omogući registraciju privatnog biznisa preko mreže. Osnivači će svu dokumentaciju, zahteve, pa i takse plaćati elektronskim putem\nRegistracija firme ili radnje u Srbiji traje u proseku sedam dana i zahteva pet koraka. To se jednostavnije i brže završava u 46 zemalja. Do kraja sledeće godine, međutim, trebalo bi da zaživi elektronska registracija preduzeća, čime bismo po lakoći otpočinjanja posla mogli da preteknemo pet ekonomija na "Duing biznis" listi Svetske banke. Ministarstvo privrede i UNDP nedavno su potpisali sporazum koji predviđa da e-prijava zaživi do novembra 2018. godine.\nPokretanje posla već je od marta prošle godine nešto jednostavnije. Tada je uvedena jedinstvena aplikacija za registrovanje pred Agencijom za privredne registre i jedinstvene poreske registracije. Zahvaljujući elektronskom povezivanju APR i Poreske uprave, ukinuta je obaveza da se ide u lokalne filijale Poreske uprave kako bi se otvorio poreski dosije i podnela prijava za paušalno oporezivanje ili oporezivanje na osnovu PDV.\n- Vreme koje je neophodno za otvaranje preduzeća je skraćeno sa 12 na sedam dana, dok je svetski prosek 21 dan - objašnjavaju u Ministarstvu privrede. - Generalno, procedura za pokretanje biznisa je efikasna, s tim što postoje neki drugi neophodni koraci koji prethodno treba da se preduzmu, što sam proces otpočinjanja biznisa otežava. Budući preduzetnici i osnivači privrednih subjekata moraju da popune prilično opširne papirne obrasce, izrade nacrt statuta, da osiguraju da su njihovi potpisi verifikovani pred relevantnim institucijama...\nIdeja je da osnivači preduzeća mogu da se prijave za registraciju, dostave svu neophodnu dokumentaciju i elektronskim putem plate takse, koristeći samo digitalni sertifikat.\n- Ukinuće se korak sertifikovanje statuta, koji je trenutno neophodan - dodaju u Ministarstvu privrede. - Prema sadašnjim procedurama, osnivači subjekata moraju da idu kod javnog beležnika kako bi verifikovali sopstveni identitet i potpise. To je rutinska procedura koja bi jednostavno mogla da se zameni korišćenjem digitalnog sertifikata ili kroz proveru identiteta na licu mesta pri dostavljanju prijave u APR. Novi model će se dodati na postojeći portal APR kako bi se omogućila elektronska registracija novih poslovnih subjekata.\nDa bi elektronska registracija zaživela treba izmeniti zakone o privrednim društvima, o postupku registracije u Agenciji za privredne registre, o Agenciji za privredne registre, ali i Pravilnik o sadržini Registra privrednih subjekata i dokumentaciji potrebnoj za registraciju, pa i Odluku o naknadama za poslove registracije.\njun 21, 2018 5832 Vesti


POSAO ZA 350 BELOPALANČANA (VIDEO) - TV ZONA PLUS - HD\nPOSAO ZA 350 BELOPALANČANA (VIDEO)\nAug 22, 2020 Bela Palanka, projekti, RRA "Jug"\nSve je spremno za novog investitora koji će graditi fabirku za auto delove u industrijskoj zoni u Beloj Palanci, a u kojoj bi trebalo da radi 350 Belopalančana, kaže direktor Regionalne razvojne agencije “Jug”, Ivan Mihajlović.\nZa TV Zonu plus ističe i da će se u naredne tri godine ulagati u 100 sela u pet okruga na jugu Srbije kako bi zaustavile migracije iz sela u grad.\nRegionalna razvojna agencija „Jug“ trenutno sprovodi šest važnih projekata od koji su polovina međunarodnog karaktera, a jedan od važnijih koji će doprineti ekonomskom lokalnom razvoju je dovođenje novog invesitora u Belu Palanku, kaže direktor ove agencije, Ivan Mihajlović.\nMihajlović dodaje da je agencija razvila set usluga koji doprinose lokalnom razvoju na jugu Srbije i da se radi na oživnjavanju ruralnog područja.\nU Regionalnoj razvojnoj ageniciji dodaju da se radi i na realizaciji vladnih mera podrške za privredu kako bi se postigli bolji rezultati, a da svi projekti koji su značajni za jug bi trebalo da se sprovedu u narednih godinu dana. Finansira ih Evropska komisija kroz različite donatorske programe.\nMANJI BROJ KUPAČA OVE GODINE NA NIŠKIM BAZENIMA (VIDEO)\nSOTIROVSKI:PRVO RAZGOVOR SA PRIVREDNICIMA (VIDEO)


0\tMay 8, 2021 6:41 pm\nOvogodišnji program dobio je novo značenje pošto je predsednik Džo Bajden oborio ograničenja koja je uveo bivši predsednik Donald Trump. Tramp je 2017. godine preduzeo niz akcija usmerenih na zabranu dolaska pojedinaca iz zemalja sa većinskim muslimanskim stanovništvom u Sjedinjene Države.\nPrema podacima Stejt departmenta, desetinama hiljada podnosilaca zahteva za imigrantske vize – uključujući podnosioce zahteva za vize za različitost – odbijene su vize u fiskalnim godinama 2017., 2018. i 2019. godine prema politici Trampove administracije.\nUčesnici u DV-2022 lutriji mogu otići na stranicu za proveru statusa učesnika kako bi saznali da li su oni srećni dobitnici, koristeći broj potvrde koji im je dodeljen kada su prošle godine popunili aplikaciju. Rezultati će biti dostupni na sajtu State Departmenta sve do septembra 2021. godine.


ISPLIVALI DETALJI NEZAPAMĆENE ZAPLJENE KOKAINA U SAD: OVAKO SU PALI SRPSKI NARKO-DILERI | Hayat.ba\nISPLIVALI DETALJI NEZAPAMĆENE ZAPLJENE KOKAINA U SAD: OVAKO SU PALI SRPSKI NARKO-DILERI\nNakon hapšenja kod Azorskih ostrva i zapljene 800 kilograma kokaina, sakrivenih u jedrilici registrovanoj u SAD, u četvrtak je kod Los Anđelesa usledila nova policijska akcija u kojoj je „palo“ još Srba.\nIspituje se da li je riječ o delu tovara koji je prošlog mjeseca krenuo iz Meksika ka Evropi, a zapljenjen je po dojavi srpske policije 2. septembra u Atlantskom okeanu.\nPrije dva dana uslijedio je novi udar na narko-bosove, pa je u Los Anđelesu, Sijetlu i Vankuveru uhapšeno 13 osoba. Među njima su i državljani Srbije. Zapljenjeno je oko pola tone kokaina, 50 kilograma metamfetamina, isto toliko MDMA i devet kilograma heroina. Tužilaštvo tereti ovu grupu za organizovanje i distribuciju različitih vrsta narkotika.\nAmeričko tužilaštvo je objavilo optužni akt u kome su data imena osumnjičenih, među kojima su, kako navode “Novosti”, Zlatko M. i Bojan T. Navode se i detalji iz starije optužnice koja, između ostalog, tereti Darija B. i Nikolu G. Tužilaštvo sumnjiči ukupno 30 ljudi, od kojih je 13 uhapšeno pod sumnjom da su kao kriminalna organizacija krijumčarili narkotike – organizovali njihov uvoz, prebacivanje, a potom i rasturanje u Kanadi.\nDroga je, kako pišu „Novosti“, išla i obrnutim putem. „Sintetika“ je iz Kanade, gdje je nabavljana, završavala u SAD i Australiji, ili bi bila mijenjana za kokain. Interesantno je da je jedan od osumnjičenih uhvaćen 24. avgusta, istog dana kada je na Atlantiku uočena jedrilica „Siskejp“ sa 800 kilograma kokaina, u čijem su transportu takođe učestvovali Srbi. Tog dana su se obavljale posljednje pripreme i za prekjučerašnju akciju u Los Anđelesu, kada se krenulo na međunarodni narko-klan koji je trgovao kokainom, metamfetaminom i heroinom, nabavljenim u Meksiku.\nGrupa je praćena mjesecima, a akcijom su rukovodili specijalci OCDETF, odeljenja DEA, koje se bori protiv trgovine drogom. U tom „poslu“ tesno su sarađivali sa FBI, kanadskom i policijom Los Anđelesa. Narko-ruta presečena je zahvaljujući prikrivenom agentu američke DEA, koji je glumio kupca.


Član Centralne izbore komisije (CIK) Bosne i Hercegovine Stjepan Mikić pozvao je danas političke subjekte, kandidate za opće oktobarske izbore i sve angažirane u izbornoj administraciji da se uzdrže od izjava koje vode tenzijama kako bi izbori protekli u fer i demokratskom okruženju.\n„Ove godine prijavljeno je 128 političkih subjekata, 53 stranke, 36 koalicija te 34 nezavisna kandidata i u odnosu na opće izbore 2014. godine imamo povećanje za 30 političkih subjekata. Na 804 kandidatske liste je 7.497 kandidata za ove nivoe vlasti”, kazao je Mikić.\nZvanična predizborna kampanja počinje sutra, 7. septembra, i trajat će do 6. oktobra u 07.00 sati kada počinje predizborna šutnja.\nPrema dosadašnjoj praksi ove dvije zadnje sankcije upotrijebljene su u slučajevima kada jezik kojim se kandidati koriste može navesti na nasilje ili izazivanje mržnje, ali iz CIK-a danas nisu htjeli govoriti kome su takve kazne izrekli.


Poruka iz Brisela ne može biti jasnija (Fotografija sa jednog od protesta protiv normalizacije odnosa sa Kosovom, Beograd, 2013.)\nVreme odluke od koje zavisi hoće li Srbija 2025. godine ući u Evropsku uniju (EU) neumoljivo ističe. U Briselu je bačena kocka, odnosno, poslata jasna poruka: Srbija bez pravno-obavezujućeg sporazuma sa Kosovom i rešenim problemima granica neće ući u EU. Predsednik Srbije Aleksandar Vučić je to takođe saopštio, ali sam još nije presekao.\nTo će, rekao je, učiniti za dva ili dva i po meseca. Reći će, naime, šta misli da je "najmanje loše" rešenje kosovskog pitanja. Pomenuo je u tom kontekstu i referendumsko izjašnjavanje građana o tome.\nTokom tekućeg samita svetskih lidera u Davosu (Švajcarska) Vučić je, pak, bio rezolutan. Ukoliko je ideja dijaloga da Srbija prizna nezavisnost Kosova, onda, kaže on, "hvala, doviđenja".\nU razgovoru sa evropskim komesarom za proširenje Johanesom Hanom, izjavio je da će najavljena strategije o proširenju EU biti konkretizacija pozitivnih poruka predsednika Evropske komisije Žan-Kloda Junkera koji je Srbiju označio kao predvodnika u procesu proširenja EU na Zapadni Balkan.\nMeđutim, poruka iz Brisela ne može biti jasnija.\nPred objavljivanje Strategije proširenja EU, 6. februara, iz Evropske komisije nedvosmisleno je poručeno da Srbija mora imati jasno definisane granice kako bi postala članica EU. Naime, Johanes Han ukazao je da EU sigurno neće primiti zemlju koja sa susedima ima bilo kakva otvorena pitanja.\n"Konflikti oko granica, kao što imaju dve članice Slovenija i Hrvatska, ubuduće u Uniji ne smeju postojati. Naravno, Srbija mora da reši situaciju oko Kosova. Postoje i dalje otvorena pitanja između Srbije i Hrvatske, Crne Gore i Kosova, Albanije i Grčke", naveo je Han.\nAko želi da uđe u EU 2025. godine, do završetka pristupnih pregovora sa Unijom – a oni će, kako je Han precizirao, trajati do 2023. godine – Srbija, osim sa Kosovom i Hrvatskom, mora rešiti i granično pitanje sa Bosnom i Hercegovinom.\nVremena za puštanja magle i prećutkivanja više nema, pa je Aleksandar Vučić pre nekoliko dana domaćoj javnosti i sam saopštio da će pravno obavezujući sporazum sa Kosovom podrazumevati i rešavanje pitanja granica.\nDobrog rešenja, rekao je Vučić, nema. Istakao je da će za dva do dva i po meseca reći šta je to što on misli da je najmanje loša solucija, a ako narod ne bude mislio tako, to će, kazao je, biti poraz njegove politike.\nŠta je Srbiji najdragocenije?\nUpitan hoće li Vučić potpisati pravno obavezujući sporazum sa Prištinom i tako pristati da reši i pitanje granica, Aleksandar Popov, čelnik novosadskog Centra za regionalizam, za Radio Slobodna Evropa (RSE) kaže da nema odgovor na to pitanje.\n"On je obećao da će Srbija ući u Evropsku uniju. Sad znamo i neki mogući datum, a to podrazumeva da se reši pitanje Kosova. Koliko god poznavao političku situaciju, uopšte ne mogu da budem prorok i da kažem kako će se ova priča završiti", navodi Popov.\nPopov ističe da navija za varijantu da se pitanje Kosova skine s dnevnog reda.\n"Jer će u suprotnom ono fiktivno ostati u sastavu Srbije, ali će Srbija izgubiti ono što joj je najdragocenije – svoju mladost, koja će, bez jasne evropske perspektive, glavom bez obzira napustiti ovu zemlju, a onda će Srbija ostati bez svoje budućnosti", navodi Popov.\nAleksandar Popov kaže da je EU očekivala da se Briselski sporazum mnogo ranije implementira i da se potpiše pravno obavezujući sporazum, ali da je na obema stranama bilo opstrukcije – o čemu svedoče i suzavci u kosovskom parlamentu, i šareni voz sa srpske strane, a i učestali izbori.\n"Svaki taj incident dovodio je do odlaganja, a, evo sad to čini i ova tragedija – ubistvo Olivera Ivanovića. Mislim da je tu Evropa izgubila strpljenje i da je konačno stavila uza zid i jednu i drugu stranu i mislim da je to oročila najkasnije do kraja ove ili eventualno do početka iduće godine. Dakle, primiče se trenutak istine koja neće biti nimalo ugodna ni za jednu ni za drugu stranu, posebno za one koji moraju da parafiraju ili potpišu nešto, bez obzira šta to bilo", kaže Popov.\nFormirana specijalna jedinica za istragu ubistva Ivanovića\nSrpski predsednik često ističe da neće budućim pokoljenjima da ostavlja nerešeno kosovsko pitanje.\n"Ako je to tako, onda će se ići na neku vrstu dogovora, odnosno, na potpisivanje pravno-obavezujućeg sporazuma, s tim što on često pominje da ne može da se desi da jedna strana sve dobije, a druga da sve izgubi. Ovde je samo pitanje šta je to što bi zadovoljilo srpsku stranu, da ne ispadne da je sve izgubila, šta je to što bi mu pružilo alibi pred domaćom javnosti zašto je potpisao taj pravno obavezujući sporazum; mada će se on i u toj varijanti suočiti sa ogromnim otporom desnog nacionalističkog dela biračkog tela, pa čak i u svojim redovima, a da ne govorimo o Crkvi koja već otvoreno pokazuje da neće pristati na gubitak Kosova", reči su Aleksandra Vučića.\nVajde i sreće od sukoba nema\nUpitan veruje li da je Vučić odlučio da potpiše pravno-obavezujući sporazum s Kosovom u okviru kojeg je spreman da reši i pitanje granice ili da je još u sivoj političkoj zoni, odnosno, da takvu odluku nije doneo, Vlatko Sekulović, nekadašnji glavni pregovarač ispred Srbije za CEFTA sporazum, kaže da bi svaki odgovorni političar trebao da reši ovo pitanje.\n"Verujem da svaki odgovoran političar mora da pristupi rešavanju odnosa između Srba i Albanaca, ukoliko želi dobro svom narodu, odnosno, građanima Srbije i Kosova. Nemam razloga da ne verujem da i Vučić ide u tom pravcu. Na kraju krajeva, to je i rekao", navodi Sekulović.\nSekulović ističe da mu se čini da Vučićeva poruka predstavlja neku vrstu apela i vapaja upućenog građanima Srbije i Kosova, ali i onima koji u ovom trenutku guraju građane Srbije i Kosova u dalje sukobe odbijajući bilo kakve pregovore, uključujući i Briselski sporazum.\nU pogledu mogućeg referenduma koji je Vučić pomenuo, Sekulović smatra da predsednik Srbije time ne beži od sopstvene odgovornosti za sečenje kosovskog čvora.\n"Meni se čini da se tu ne radi o izbegavanju odgovornosti jer je Vučić rekao da vajde i sreće od sukoba sa Albancima nema. Mislim da je suština čitavog tog njegovog napora, makar u ovom trenutku, da se pošalje poruka da sukob sa Albancima vodi u propast i jedne i druge i da ne obezbeđuje budućnost ni za jedne ni za druge", ukazuje Sekulović.\nAko je to tako, navodi Sekulović, "onda je opravdano da rešenje, koje bude predložio Vučić ili drugi subjekti u okviru društva, preživi proveru referendumom, odnosno, da se da legitimitet takvome rešenju".\n"Legitimno je postaviti takvo pitanje pred volju građana, samo će jedan od glavnih aspekata biti kako će to pitanje biti formulisano", dodaje Vlatko Sekulović.\nMost RSE: Predizborno bacanje mrvica narodu\nAleksandar Popov se, pak, pribojava rezultata eventualnog referenduma.\n"Svako ko imalo poznaje političku situaciju i kako diše javno mnenje u Srbiji zna da većina izašlih na referendum neće glasati za to da Kosovo na bilo koji način ne bude u sastavu Srbije. U tom smislu to može da bude neka vrsta izlazne strategije u slučaju velikog nezadovoljstva unutar sopstvenog biračkog tela, ali tada ili možemo zaboraviti na Evropu ili će taj pristupni proces duže vreme biti zamrznut, što faktički isto znači", ocenjuje Popov.\nDa Evropska unija neće dozvoliti ulazak Srbije u svoje redove bez jasno rešenog pitanja granica i da će građani na nekom referendumu morati da kažu šta misle o tome, predsednik Srbije rekao je za televiziju Happy.\nTom prilikom je otkrio i da će za dva do dva i po meseca sam reći šta misli da je najmanje loše – pošto smatra da dobrog nema – rešenje tog pitanja.


Vučić danas i sutra u Davosu - ebart\nVučić danas i sutra u Davosu\nPremijer Aleksandar Vučić učestvovaće danas i sutra na Svetskom ekonomskom forumu "Novi globalni kontekst” u Davosu.\nTokom dvodnevne posete, predsednik Vlade Aleksandar Vučić sastaće se sa šefovima država i vlada, kao i sa vodećim menadžerima najvećih svetskih korporacija, navodi se u saopštenju premijerove kancelarije za saradnju sa medijima.\nSvetski ekonomski forum (WEF) pod nazivom "Novi globalni kontekst”, koji počinje danas u Davosu, okupiće rekordan broj političara i poslovnih ljudi koji će, kako se očekuje, razmatrati mogućnosti za jačanje saradnje u svetlu sve veće globalne nebezbednosti.\nJedan od govornika biće i premijer Vučić.\nOrganizatori su najavili da će Forum, koji će trajati do subote, okupiti više od 2.500 učesnika među kojima i 40 šefova država ili vlada, kao i vodeće menadžere najvećih svetskih korporacija.\nRazgovorima će, veruje se, dominirati pad cena nafte, sukob između Rusije i Ukrajine i pretnja nove krize u evrozoni, ali i borba protiv terorizma, posebno posle napada na francuski satirični magazin Šarli ebdo 7. januara, u kojem je poginulo 12 osoba.\nMeđu glavnim temama naći će se i nezaposlenost, povećavanje materijalnih razlika između bogatih i siromašnih i preduzetništvo.\nKlaus Švab, predsednik i osnivač WEF-a, izjavio je ranije da se lideri danas suočavaju sa novim izazovima zbog njihove složenosti, brzine i međusobne povezanosti.\n"Prioritet u 2015. je način njihovog prevazilaženja. Zato je zadatak svakog lidera, ne samo da osigura održiv rast, već i da ponovo izgradi poverenje", rekao je on, objavljeno je na sajtu WEF-a.\nNa sajtu Foruma je navedeno da mnoge razvijene ekonomije nisu maksimalno iskoristile preduzetništvo, jer nedostaje ambicije, inovacija, a ni preduzetnika nema koliko bi moglo da ih bude. Zato se državnim liderima preporučuje da maksimiziraju uticaj preduzetnika u svojim zemljama.\nUčešće na Forumu najavili su egipatski predsednik Abdel Fatah al-Sisi, jordanski kralj Abdulah Drugi i irački premijer Aider al-Abadi, zatim američki državni sekretar Džon Keri i francuski predsednik Fransoa Oland.\nNemačku će u Davosu predstavljati kancelarka Angela Merkel, a Kinu premijer Li Kećijang, dok će delegaciju Ruske Federacije predvoditi potpredsednik vlade Igor Šuvalov, pošto je predsednik Vladimir Putin otkazao učešće.\nAlpski vazduh stimuliše optimizam, međutim - grešilo se\nAgencija Rojters je ocenila da će politička i poslovna elita, sudeći po zaključcima iz ranijih godina, i ove godine u Davosu doneti niz pogrešnih predviđanja.\nOvogodišnji ekonomski Forum odvija se u uslovima nemira, ali i pojačane pripravnosti snaga bezbednosti posle napada u Parizu, potencijalne odluke Evropske centralne banke da pokrene program otkupa obveznica i rekordnog skoka vrednosti švajcarskog franka, navodi agencija i dodaje da alpski vazduh obično ohrabruje svetske lidere na optimistična obećanja, ali je tačnost njihovih predviđanja u proteklim godinama bila mešovita.\nMeđu prošlogodišnjim pogrešnim prognozama je, podseća se, i predviđanje guvernera centralne banke Japana, Haruhika Kurode, da se situacija u Japanu "potpuno promenila". Godinu dana kasnije, privreda Japana je ponovo skliznula u recesiju.\nKako dalje navodi Rojters, niko na prošlogodišnjem samitu u Davosu nije predvideo pripajanje Krima Ruskoj Federaciji, niti rast Islamske Države, ili cenu nafte od 50 dolara za barel.\nSlična je situacija bila i 2012. godine, kada je američki ekonomista Nurijel Rubini, poznatiji kao "dr Propast", prognozirao da će Grčka napustiti evrozonu u roku od godinu dana. To se, međutim, nije dogodilo, iako će se takozvani "Grexit" ponovo naći na agendi ovogodišnjeg samita u Davosu.\nNajneuspešnije predviđanje je ono iz januara 2008. godine, kada uprkos hipotekarnoj krizi u SAD, okupljeni na Davosu nisu uspeli da predvide predstojeću globalnu krizu izazvanu kolapsom američke investicione banke "Liman braders" osam meseci ranije.


Održano predavanje gospodina Ričarda Branta na Univerzitetu Metropolitan - WANNABE MAGAZINE\nOdržano predavanje gospodina Ričarda Branta na Univerzitetu Metropolitan\nU petak je na Univerzitetu Metropolitan održano dvostruko predavanje iz oblasti biznisa, koje je vodio gospodin Richard Brandt, inače direktor Iacocca Instituta iz SAD i bivši potpredsednik jedne od najvećih američkih firmi AT&T. Teme gostujućeg predavanja bile su: Hunting investors – key issues for funding start-ups i Technology Joint Ventures.\nNa samom početku gospodin Brandt sa prisutnima podelio je svoje iskustvo sa početka karijere, te je tako započeo prvo predavanje koje je bilo posvećeno mladim liderima i biznis ljudima koji širom sveta posluju na različite načine uz kreativne ideje. Prepoznavanjem njihovih ideja, gospodin Brandt aktivno učestvuje u investiranje istih. Cilj predavanja Hunting investors bio je da se posetioci predavanja upoznaju sa pravim načinom poslovanja i efektnim pristupom kod pokretanja start-up firmi i projekata, te je istakao da je u biznisu najvažnija dobra ideja.\nNakon ovog predavanja, pažnju je posvetio drugoj temi koja se odnosila na njegovo poslovanje u Iacocca Institutu, koje se temelji na dugogodišnjoj saradnji sa kompanijama s brojnih krajeva sveta, koje posluju u različitim sferama. Tokom ovog predavanja istakao je važnost korišćenja tehnologije kod ovakvog tipa poslovanja.\nGospodin Brandt svoja predavanja temelji na 25 godina dugoj poslovnoj karijeri potpredsednika AT&T i Lucent Technologies gde je bio uključen u sve vrste aktivnosti povezanih s prodajom, vođenjem projekata, tehničkom podrškom, te je zapošljavao i vodio na hiljade zaposlenih u više od 25 zemalja u Aziji, Zapadnoj i Istočnoj Evropi, Bliskom Istoku i Africi. Brandt je jedan od osnivača Lehigh Valley – Angel Investors, kao i jedan od najpoznatijih poslovnih anđela u Pennsylvaniji. Finansira start-up projekte visokog rizika, pruža pomoć u daljnjem razvoju i komercijalizaciji projekata. Njegovo bogato profesionalno iskustvo u vođenju timova, marketingu, zajedničkim ulaganjima, stvaranju i upravljanju globalnim poslovima, daju mu sveobuhvatnu poslovnu perspektivu koju unosi u svoja predavanja.


Održano prvenstvo Republike Srpske u karateu | Opština Višegrad\nOdržano prvenstvo Republike Srpske u karateu\nU Višegradu je danas održano Prvenstvo Republike Srpske u karateu za kadete, juniore i seniore u katama i borbama na kome se takmičilo 200 sportista iz više od 35 klubova iz cijele Srpske.\nLazar Marković iz bijeljinskog Karate kluba „Šampioni“, koji je u kategoriji kadeta do 70 kilograma osvojio prvo mjesto, istakao je da je veoma zadovoljan nastupom, te da sada ide na prvenstvo BiH i nada se dobrom rezultatu.\nMarina Kurteš iz Karate kluba „Slavija“ iz Istočno Sarajevo, koja je osvojila je prvo mjesto u kategoriji kadetkinja iznad 54 kilograma, kaže da je na takmičenju dala sve od sebe i da je i postigla dobar rezultat.\nTakmičarka Una Vojinović iz višegradskog kluba „Drina“, kojoj je pripala srebrna medlja u kategoriji ispod 54 kilograma, istakla je da je veoma ponosna na postignuti rezultat, jer je konkurencija bila veoma teška.\nDvije srebrne medalje danas su otišle i u Kostajnicu takmičarkama tamošnjeg Karate kluba „Mladost“ Katarini Milošević i Ljupki Adamović.\n„Katarina je osvojila drugo mjesto u konkurenciji seniorki u disciplini kate, dok je Ljupka bila druga u borbama u konkurenciji seniorki, kategorija ispod 61. kilograma“, rekao je Srni trener kluba Zoran Vukić.\nTrener Karate kluba „Energija“ iz Banjaluke Boris Popović rekao je da su današnjim rezultatima još jednom potvrdili poziciju najboljeg karate kluba u Republici Srpskoj, koju drže već dvije godine.\nU okviru takmičenja održana je i humanitarna akcija za Luku Vučurevića, dječaka oboljelog od leukemije, čija je majka bivša reprezentativka Republike Srpske u karateu, nosilac brojnih medalja sa evropskih i svjetskih takmičenja.\nNačelnik opštine Višegrad Mladen Đurević, koji je otvorio takmičenje, istakao je podršku lokalne zajednice ovom sportu.\nDirektor Javne sportske ustanove „Drina“ iz Višegrada Miljan Babić rekao je da je ovo takmičenje ulaz za prvenstvo BiH i ostala međunarodna takmičenja.\nOrganizator prvenstva je Karate savez Republike Srpske, a tehnički organizator višegradski Karate klub „Drina“.\nPrekinuta sjednica o preraspoređivanju budžetskih sredstava\nSofović nije započeo zakazanu sjednicu Skupštine opštine\nBez odgovora predsjednika Skupštine za sjednicu posvećenu sportu


Glazgov i Dablin bi mogli da izgube organizaciju utakmica na EP - SPORTSKI ŽURNAL\nGradovi Glazgov i Dablin mogli bi da izgube organizaciju utakmica na Evropskom fudbalskom prvenstu ovog leta, pošto škotska i irska vlada još nisu pružile garancije o povratku navijača na stadione\nFOTO: EPA/Jan Meknikol\nEvropsko fudbalsko prvenstvo održaće se ovog leta u 12 gradova. Do početka takmičenja ostalo je manje od 100 dana, a Evropska fudbalska unija (Uefa) želi da svaka država domaćin do 7. aprila preda planove za organizaciju, uključujući i povratak navijača, preneo je Bi-Bi-Si.\nOrganizatori su saopštili da se nadaju da će se turnir održati prema planu, u 12 gradova. UEFA je zabrinuta da bi mogla da oduzme domaćinstvo Glazgovu i Dablinu, pošto škotska i irska vlada još nisu poslale garancije. Ukupno četiri utakmice bi trebalo da se odigraju na Hempden Parku u Glazgovu i Aviva stadionu u Dablinu.\nŠkotska vlada je svesna potrebe za razjašnjenjem situacije, pa će u narednih nekoliko dana biti više informacija, naveo je Bi-Bi-Si.\nFudbalski savez Irske je prošle nedelje saopštio da planira navijače na utakmicama Evropskog prvenstva u Dablinu, ali je priznao da će ostati domaćin samo ako bude mogao da garantuje da će navijačima biti dozvoljeno prisustvo.\nIrska vlada zabranila je prisustvo navijača najmanje do 5. aprila. Britanska vlada saopštila je da će do 10.000 gledalaca biti dozvoljeno na engleskim stadionima od sredine manja, a neograničeni broj od 21. juna.\nRusija se nudi da bude domaćin više od četiri utakmice EP u fudbalu\nNikola Trajković: Norvežani u naletu, ali mi im ne ležimo\nSelektor u karantinu, Izraelci traže odlaganje baraža za Škotskom\nŽURNAL SAZNAJE: Korona virus u Norveškoj, ali nema odlaganja meča Srbije u Oslu


RTCG - Radio Televizija Crne Gore - Nacionalni javni servis :: Fudbal :: Evropsko prvenstvo u 13 gradova\nUEFA odlučila 26. 01. 2013. 15:48 >> 15:48 0\nEvropsko prvenstvo u 13 gradova\nIzvršni odbor Evropske kuće fudbala (UEFA) donio revolucionarnu odluku da se Evropsko prvenstvo 2020. održi u 13 gradova širom Evrope.\nEURO ce biti organizovan u 13 zemalja i nijednoj od njih neće biti dozvoljeno da u više od jednog grada organizuje utakmice. UEFA je donijela kriterijume, u vezi sa kapacitetom stadiona, koji će moći da ugoste 24 najbolje evropske reprezentacije. Pa će tako, samo stadioni koji mogu da prime minimum 70 000 gledalaca, istaći kandidaturu za organizovanje polufinala i finala, granica za četvrfinale je 60 000, a za osminu finala i fazu po grupama 50 000. Svaki nacionalni savez moći će da se bori za dva paketa:standarndi (grupna faza,osmina finala i cetvrfinale) i luksuzni (polufinale i finale).\nOva odluka dovesće i do promjene sistema u kvalifikacijama, jer nijednoj reprezentaciji neće bii zagarantovano učesće. Povećaće se broj ekipa u kvalifikacijama, jer je do sada važilo pravilo da domaćin ili domaćini imaju pravo direktnog učesća.\nKonačnu odluku koji gradovi ce biti domaćini Evropskog prvenstva, izvršni komitet UEFA saopštice u septembru 2014.


Pravo na otpremninu a po osnovu prestanka radnog odnosa kao “tehnološki višak”\nNezaposleni pored prava koja ima kod Nacionalne službe za zapošljavanje ima pravo na otpremninu koja mu pripada na osnovu člana 158. Zakona o radu. Osnovica za obračun otpremnine je prosečna mesečna BRUTO zarada koja mu/joj je isplaćena za prethodna tri meseca pre meseca u kome prestaje radni odnos po ovom osnovu. Posebno napominjemo da se osnovicu za obračun otpremnine predstavlja BRUTO zarada (neto+porez+doprinosi na teret zaposlenog). Iznos otpremnine se obračunava zavisnosti od radnog staža (računa se samo puna godina radnog staža) :\n1/3 BRUTO zarade za svaku godinu radnog staža za prvih 10 godina radnog staža, 1/4 BRUTO zarade zaposlenog za svaku narednu navršenu godinu rada u radnom odnosu preko 10 godina provedenih u radnom odnosu.\nNa osnovu tehnoloških, ekonomskih i organizacionih promena u „_“ D.o.o. utvrđeno je da je prestala potreba za radom imenovanog-e zbog ekonomskih i organizacionih promena odnosno smanjenja obima posla i promene organizacije rada u “__”. Pouka o pravnom leku: Protiv ovog rešenja zaposleni/zaposlena može pokrenuti spor pred nadležnim sudom u roku od 90 dana od dana dostavljanja rešenja o prestanku radnog odnosa.


Restart uključen, čeka se strategija - Sport - Dnevni list Danas\nPočetna » Sport » Restart uključen, čeka se strategija\nKK Partizan "najavio" da će novi sportski direktor biti Zoran Savić\nRestart uključen, čeka se strategija\nZ. P.13.03.2021. 10:43\nIako je u tišini planirano da se sa informacijom o novom sportskom direktoru u javnost izađe u ponedeljak, posle „večitog derbija“ koji je na programu u nedelju, a da se promocija obavi u utorak, iz KK Partizan su odlučili da ranije otvore karte pa su preko medija koji je u pulu njihovih sponzora „nezvanično“ ipak najavili da će na to mesto doći Zoran Savić.\nProslavljeni košarkaš, posle igračke karijere i agent (menadžer) ali i generalni menadžer u nekoliko evropskih klubova.\nUprava kluba očigledno započinje remont za narednu sezonu, jasno je da je ova takmičarski praktično završena, a tako zvučno ime bilo je neophodno da se donekle umiri javnost koja je željna objašnjenja zašto se klub tako kvalitativno srozao u poslednjih godinu dana.\nPregovori su vođeni i sa Dejanom Bodirogom, ta priča je otvorena još pre ostavke Nikole Lončara, ali je očigledno da je negde zabagovalo, nije baš najjasnije da li se istovremeno razgovaralo i sa Savićem, ili je on bio naredna opcija, ali to više nije ni važno u odnosu na strategiju izlaska iz provalije koja će valjda na promociji Savića biti obnarodovana.\nNjegova igračka karijera bila je blistava.\nSa reprezentacijom je osvojio svetsko zlato (1990), tri evropska zlata (1991, 1995, 1997) i olimpijsko srebro (1996).\nOsvojio je tri Evrolige (1990, 1991, 1998), bio MVP Fajnal fora Evrolige 1998. sa Virtusom je uzeo Kup Koraća 1994. godine, osvajao je špansku, italijansku, jugoslovensku i grčku ligu i kupove u svim zemljama.\nKao menadžer (agent) zastupao je Rođera Grimaua, Milana Mačvana, Dejana Todorovića, Zorana Nikolića, Filipa Petruševa…\nOd trenera, Ćavija Paskvala i Vlada Šćepanovića.u Fortitudu iz Bolonje koji je tada (2004) igrao finale Evrolige sa Makabijem, a nakon toga od 2005. do 2008. generalni menadžer Barselone.\nNjegovo znanje i iskustvo u skautingu, ali i poznavanje tržišta igrača, dovoljno ga kvalifikuje za novi posao, ali predstoji da se vidi kakva će biti kadrovska strategija kluba i sa kakvim će budžetom raspolagati.\nSavić je u nekim intervjuima poslednjih godina otvoreno kritikovao srpske klubove, pre svega Zvezdu i Partizan da oslanjanjem na pretežno „polovne“ strance uludo bacaju novac a to im ne donosi ni rezultate, ni kasnije prihode.\nJoš nije poznato da li će se crno-beli osloniti na domaće igrače kao osnovu tima, a da će se ići na maksimalno dva stranca koji „prave“ razliku, što je u pomenutim intervjuima i bila Savićeva sugestija.\nNeizvesno je i ima li ih dovoljno dobrih i platežno dostupnih na tržištu za takav projekat, teško da je KK Partizan sada u položaju da „žrtvuje“ još neku sezonu u čekanju da neki mladi igrači stasaju, dajući im priliku da budu nosioci igre.\nO tome ćemo valjda čuti objašnjenja od Savića i predsednika kluba Ostoje Mijailovića, pred novi pokušaj restarta u martu, nakon poslednjeg koji se završio rezultatski katastrofalno, sa više poraza nego pobeda u svim takmičenjima zajedno.\nPosle kovid prekida se očigledno nisu snašli, sada ponovo imaju priliku da u naredna tri-četiri meseca pripreme prekretnicu, iako je sad polazna tačka još niže, a vansportske okolnosti nisu ništa bolje i podjednako je neizvesno kako će u tom smislu izgledati naredna sezona.\nPrvo pitanje izbor trenera\nU bilo kakvoj strategiji za narednu sezonu neophodno je prvo rešiti pitanje trenera, bilo kakvo pakovanje ekipe bez nekog ko će je pripremati i voditi, pokazalo se bezbroj puta, ćorava su posla. I tu će biti neophodno usvojiti princip da li se ide na dugotrajnije rešenje s tim da najpre treba da se poklope vizije kluba i trenera, i da to bude prva „kvalifikaciona“ runda. Partizan je ove sezone baš tu najviše zalutao, a problemi sa štetnim ugovorima (polu)igrača i lutanje sa pojačanjima, samo su bili jagoda na torti. Dejan Milojević i Vlada Jovanović kao opcije su bili realniji ove sezone, ali u košarkaškom „biznisu“ nije nemoguće da se oni ponovo otvore kao opcija.\nKK PartizanKošarkaKošarkaški klub PartizanZoran Savić


Ekspres: Srbija među zemljama koje ugrožavaju stabilnost EU - European Western Balkans\nEkspres: Srbija među zemljama koje ugrožavaju stabilnost EU\nAutor EWB 23. 10. 2017. 24. 10. 2017.\nLONDON – Britanski portal Ekspres ističe da je EU u krizi zbog porasta popularnosti evropskeptičara, što bi moglo da rezultira izlaskom još neke države iz Unije, prenosi Blic.\nEkspres navodi i da se osim Srbije, među zemljama koje zbog jačanja populističkih snaga ugrožavaju EU nalaze se i Češka, Austrija, Italija, Poljska, Mađarska, Francuska, Holandija, Nemačka, Švedska i Finska.\nČeška je posebno izdvojena kao najnoviji primer države u kojoj je primećen porast populizma, pošto je na parlamentarnim izborima u subotu najviše glasova – 29,6 odsto, osvojila Akcija nezadovoljnih građana (ANO) koju vodi, kako se navodi, “proruski evroskeptični milijarder” Andrej Babiš.\nKrajnje desna stranka Sloboda i direktna demokratija biznismena Tomija Okamure, koja se zalaže za izlazak Češke iz EU, na četvrtom je mestu sa 10,6 odsto glasova i mogla bi da formira novu vladu sa strankom ANO.\nI Austrija i Nemačka navedeni su kao primer jer su na izborima zapažen rezultat imale nacionalističke stranke.\nU Nemačkoj je krajnje desna Alternativa za Nemačku osvojila 13 odsto glasova, dok su u Austriji prva dva mesta zauzele stranke koje su u kampanji naglašavale čvrst stav prema imigraciji i islamu.\nOsim ovih država, izdvojena je i Srbija, kao država koja bi mogla da naruši stabilnost EU, jer održava jake veze s Moskvom i odbija da uvede sankcije Rusiji posle pripajanja Krima 2014. godine, prenosi Blic.


Teroristički napad u Zvorniku: Saslušan Demirović, izuzeti predmeti – Zvornik Danas\nNaslovna/VIJESTI/Crna hronika/Teroristički napad u Zvorniku: Saslušan Demirović, izuzeti predmeti\nISTOČNO SARAJEVO – U Agenciji za istrage i zaštitu /Sipa/ BiH saslušano je lice čiji su inicijali M.D, a u objekatima koje je koristilo pronađeni su i privremeno oduzeti određeni predmeti, potvrđeno je Srni.\nPripadnici zajedničkog istražnog tima, postupajući po naredbama Suda BiH i Tužilaštva BiH, pretresli su juče objekte na dvije lokacije na području Kalesije i Zvornika s ciljem pronalaženja i privremenog oduzimanja predmeta koji se mogu dovesti u vezu sam terorizmom.\nPretreseni su stambeni objekti i druge prostorije koje koristi M.D, a pronađeni su i privremeno oduzeti određeni predmeti koji mogu poslužiti kao dokaz u daljem postupku, navode iz Sipe.\nPrema navodima federalnih medija, riječ je o Muhamedu Demiroviću.\n„Kriminalistička obrada nad osobama čiji su inicijali K.M. i A.F.H, koje su prije dva dana lišene slobode i privedene u službene prostorije Regionalne kancelarije Sipe u Tuzli, još traje“, rekla je Srni portparol ove agencije Kristina Jozić.\nRiječ je o Kasimu Mehidiću i Avdulahu Hasanoviću koji su uhapšeni zbog sumnje da su povezani sa terorističkim napadom na policijsku stanicu u Zvorniku, 27. aprila.\nU Sipi ističu da pripadnici zajedničkog istražnog tima intenzivno nastavljaju aktivnosti sa ciljem rasvjetljavanja ovog događaja i dokumentovanja krivičnog djela.\nPolicajac Dragan Đurić ubijen je u ponedjeljak, 27. aprila, uveče u terorističkom napadu na policijsku stanicu u Zvorniku, koji je izvršio Nerdin Ibrić /24/ iz Sapne kod Zvornika.\nTom prilikom ranjeni su policajci Željko Gajić i Stevo Milovanović. Ibrić je likvidiran prilikom razmjene vatre sa policijom.\nStiže prvi talas vrućine\nMoskva pokazala najnovije oružje\nVučić: Zemlje regiona biće više poštovane, ako istupaju kao blok\nZadržati Atinu u evrozoni, slaba Grčka slaba Evropa


DOKTOR ŠEKLER PRIMIO TREĆU DOZU: Miješanje vakcina je dobro\nNaslovnica Koronavirus DOKTOR ŠEKLER PRIMIO TREĆU DOZU: Miješanje vakcina je dobro\nVirusolog i mikrobiolog Veterinarskog instituta u Kraljevu Milanko Šekler kaže da dosadašnja istraživanja pokazuju da su pojedine kombinacije različitih vakcina pokazale dobre rezultate, kao i da i sam eksprementiše kada je riječ o trećoj dozi.\n– Na ovu temu ima dosta podataka iz Turske gde su ljudima davani Sinovac, kineska inaktivisana vakcina, ali sa nešto slabijim parametrima od Sinofarma. Kod velikog broja ljudi su korišćene dve doze ove vakcine i jedna doza Fajzera što se pokazalo kao dobra kombinacija – rekao je on za TV Pink.\nPrema njegovim riječima, i jedna kineska publikaciju je pokazala da dvije inaktivisane kineske vakcine u kombinaciji sa jednom dozom Fajzera, daju sasvim pristojnu zaštitu. Takođe, navodi i da su argentinski naučnici kombinovali dvije doze Sinofarma sa jednim Sputnjikom što je, takođe, dalo dobre rezultate.\nDOKTOR ŠEKLER PRIMIO TREĆU DOZU: Miješanje vakcina je dobro, posle dvije kineske primio sam Sputnjik\nŠekler je objasnio da je riješio da i sam, sa prijateljima, većinom ljekarima, sprovede eksperement kako bi imao rezultate nekog ispitivanja na koje može da se osloni.\n-Isprobaću prvo na sebi. Juče sam, posle dvije kineske, kao treću dozu primio Sputnjik, nekoliko doktora prijatelja će takođe primiti razne kombinacije pa ćemo nakon nekoliko nedjelja kada uradimo analize krvi vidjeti šta smo dobili – objasnio je Šekler.\nKada je riječ o vakcinaciji zdravstvenih radnika, Šekler kaže da je nepojmljivo da zdravstveni radnici neće da se vakcinišu i da bi on od njih tražio da svi koji neće da se vakcinišu taj svoj stav objasne na naučni način.\nProkomentarisao i slab odziv mladih na vakcinaciju.\n-Trebalo bi ispred noćnih klubova, stadiona i drugih mjesta gde se skupljaju mladi postaviti punktove za vakcinaciju, a prethodno donijeti odluku da na takva mjesta mogu da uđu samo oni koji su vakcinisani, preležali kovid ili se testirali. Na tim punktovima oni bi mogli besplatno da urade brzi antigenski test, a zauzvrat bi trebalo samo da se vakcinišu- rekao je Šekler.\nPrethodni članakSAD počinje sa davanjem treće doze cjepiva 20. septembra\nNaredni članakStiže novi korona test: Tačan poput PCR-a, brži od antigenskog


Vulin: Angažovani rezervisti koji su civilno služili vojni rok u zdravstvenim ustanovama\nMinistar odbrane Aleksandar Vulin izjavio je danas da su u Novom Sadu, Beogradu i oko vojnih bolnica angažovani i rezervisti koji su civilno služili vojni rok u zdravstvenim institucijama i imaju elementarna predznanja kako funkcioniše zdravstveni sistem.\nBetaApril 5, 2020\nVulin je kazao da su ti rezervisti pozvani jer kako je rekao, postoji više zadataka a Vojska Srbije je daleko manja nego nekada.\n“Oni obavljaju nemedicinske poslove u okviru radne obaveze. Oni su služili vojni rok i njihova je obaveza da služe tamo gde su rasporedjeni, tamo gde je potrebno da pomognu”, naveo je Vulin a prenelo Ministarstvo odbrane.\nNajavio je da će opremanje beogradske Arene za prijem pacijenata sa lakšom kliničkom slikom danas biti završeno kao i da će u slučaju potrebe, zdravstveni sistem Srbije imati na raspolaganju 6.000 ležajeva za te pacijente.\n“Naš posao je da budemo spremni za najgori mogući scenario, a to je da hiljade ljudi ima odgovarajuće simptome i da im je potrebna zdravstvena zaštita. Nema tog zdravstvenog sistema koji može u ovom trenutku da primi 6.000 ljudi s blažim simptomima. To moramo da uradimo mi”, kazao je ministar.\nGovoreći o Vojnomedicinskom centru Karaburma, Vulin je kazao da je za 10 dana uspostavljena vojna bolnica u kojoj je razveden kiseonik i u kojoj će biti postavljeni respiratori.\n“Za 10 dana obezbedili smo 106 priključaka za kiseonik, što je nekih 60 mesta za respiratore, i ta u potpunosti obnovljena bolnica će sutra od 7.30 časova biti opremljenja i personalom i moći da primi prve pacijente kad god to zatraže civilne strukture”, naveo je ministar.\nDodao je da će zahvaljujući privatnim donatorima, rekonstrukcijom i dogradnjom objekta u krugu VMC Karaburma, za 15 dana biti napravljena savremena vojna bolnica.\nVulin je ocenio da u uslovima pandemije korona virusa, “ne postoji vojska u Evropi koja ima više različitih zadataka i koja ih tako uspešno obavlja” kao Vojska Srbije.\n“Pomažemo Ministarstvu unutrašnjih poslova da obezbedjuje državnu granicu, obezbedjujemo sve migrantske kampove, najznačajnije zdravstvene ustanove i javne objekte, sve gerontološke centre sa više od 30 korisnika, patroliramo”, dodao je ministar odbrane.


Trofej Beograda u sportskom ribolovu-mlađe kategorije nedelja 13.09.2020. - Asocijacija sportskih ribolovaca Beograda\nHome/News/Trofej Beograda u sportskom ribolovu-mlađe kategorije nedelja 13.09.2020.\nAsocijacija sportskih ribolovaca Beograda i ove godine pod pokroviteljstvom Sekretarijata za sport i omladinu grada Beograda organizuje tradicionalnu manifestaciju-takmičenje „Trofej Beograda 2020 u sportskom ribolovu“ za mlađe kategorije.\nTakmičenje će se održati u Lazarevcu na jezeru „Stara Očaga“ u nedelju 13.09.2020. godine, u terminu od 08:00 do 15:00 časova.\nGrad Beograd – Sekretarijat za sport i omladinu, doprineo je u značajnoj meri realizaciji takmičenja “Trofej Beograda 2020 u sportskom ribolovu” obezbeđivanjem neophodnih sredstava za njegovo finansiranje.


Počela vakcinacija radnika u prostorijama firmi na području Kantona Sarajevo\n„Kao društveno odgovorna kompanija odazvali smo se na hvale vrijednu inicijativu Udruženja poslodavaca FBiH o vakcinisanju naših radnika unutar kompanije. Danas će u upravnoj zgradi Konzuma biti vakcinisani zaposlenici iz maloprodajnih objekata, logistike i uprave na dobrovoljnoj osnovi. Temeljem zaprimljenih prijava sačinili smo raspored vakcinisanja tako da se dok traje proces vakcinacije zaposlenika kupovina i radni procesi i dalje neometano odvijaju u našim prodajnim objektima. Proces vakcinacije se danas provodi u Sarajevu, a u narednim danima ćemo organizirati vakcinisanje naših zaposlenika i u drugim poslovnim regijama odnosno kantonima. Odazvali smo se pozivu UPFBiH za vakcinaciju radnika unutar kompanije, jer na taj način želimo podići na viši nivo stepen zaštite zdravlja kako naših zaposlenika, tako i naših kupaca omogućavajući im obavljanje svakodnevne kupovine uz visoku razinu zdravstvene sigurnosti", kazao je rukovoditelj Sektora marketinga kompanije Konzum Haris Arnautović.\n„Danas ćemo vakcinisati uposlenike tri kompanije, za sutra je predviđena vakcinacija radnika GRAS-a, Europa Group, VW. Očekujemo da ćemo do kraja iduće sedmice završiti proc vakcinacije po firmama u Kantonu Sarajevo. Na raspolaganju su vakcine Astra Zeneca i Sinofarm. Moram istaknuti da niko od radnika koje danas vakcinišemo ne postavlja pitanje koja je vakcina u pitanju i to je pravi pristup kada je u pitanju vakcinacija", kazao je Spahić.\n„Za veliki broj radnika gotovo je nemoguće da odu sa posla i obave vakcinaciju na punktu u Zetri. Vakcinacijom štitim sebe, svoju porodicu, radne kolege i naše kupce te se ovom prilikom zahvaljujem svojoj kompaniji na inicijativi i mogućnosti organizovanog vakcinisanja", kaže Jahić.


U petak otvaranje novog mosta | Banjaluka.net\nNovoizgrađeni most na mjestu nekadašnjeg Zelenog mosta biće svečano pušten u funkciju u petak, 14. juna, u 21 čas, izjavio je gradonačelnik Igor Radojičić, nakon današnjeg obilaska gradilišta novog mosta.\nOn je pozvao Banjalučane da prisustvuju otvaranju novog mosta, ističući da je otvaranje zakazano za večernje časove zbog puštanja ambijentalne rasvjete na mostu.\n– Novi most predstavlja prvu pravu poveznicu Zapadnog i Istočnog tranzita, a završetkom radova na spajanju Istočnog tranzita, Banja Luka će dobiti svojevrstan saobraćajni prsten – rekao je Radojičić.\nPrema njegovim riječima, gradska administracija je planirala da u roku od pet godina u gradu budu izgrađena četiri nova mosta.\n– U Srpskim toplicama bi trebalo da bude izgrađen novi most do kraja iduće godine, s tim da su za to već obezbijeđena sredstva. U toku je revizija dokumentacije i ovog ljeta bi trebalo da bude raspisan tender za izbor izvođača radova. Poslije toga, ući ćemo u kapitalni projekat izgradnje mosta u Docu koji će biti najveći most u gradu – rekao je Radojičić.\nNačelnik Odjeljenja za saobraćaj i puteve Slaviša Sandić je rekao kako je novi most pravljen za buduće vrijeme, te da će se preko njega kontrolisano odvijati i teretni saobraćaj do 12 tona. Govoreći o cijeni i vremenu gradnje, Sandić je istakao da još uvijek nije stigla okončana situacija od strane izvođača.\n– Ako i prihvatimo zahtjev za dodatne radove, most neće koštati više od 2,7 miliona KM. Imajući u vidu činjenicu o kakvom kapitalnom objektu se radi, završenim za manje od godinu dana, i to sa evidentnim deficitom radne snage, možemo biti zadovoljni realizacijom ovog projekta – kazao je Sandić.


Windows - Podešavanje Start menija i Taskbar-a\nWindows – Podešavanje Start menija i Taskbar-a\nKrstarica 22. oktobra 2000. 00:00\nKada želimo da izvršimo detaljnije podešavanje Start menija ili Taskbar-a treba da otvorimo Taskbar Properties dijalog prozor koji ima dve kartice (tab-a). Prva kartica je „Taskbar Options“ i služi za podešavanje opcija Taskbar-a, a druga je „Start Menu Options“ koja uređuje sam meni Start. Ovaj dijalog prozor otvaramo tako što postavimo pokazivač miša iznad Taskbar-a i kliknemo na desni taster miša.\nNa ovoj kartici je moguće podešavati ponašanje Taskbar-a. Gornji deo kartice sadrži umanjeni „preview“ (pregled) prozor koji vam pokazuje promene izazvane izborom jedne od četiri opcije:\nAlways on top – prouzrokuje da Taskbar uvek bude vidljiv, tj. da prekriva prozore svih programa\nAuto hide – U slučaju da vam je ekran mali, onda bi trebalo da uključite ovu opciju, koja spušta Taskbar izvan vidnog dela ekrana. Ali zato kada približite pokazivač blizu mesta gde se inače nalazi, onda će se pojaviti\nShow small icons in Start menu – smanjuje ikone u Start meniju\nShow clock – prikazuje tj. uklanja sat iz desnog ugla Taskbar-a.\nOva kartica je podeljena u dva segmenta. Prvi segment je „Customize Start menu“ i sadrži tri dugmeta:\nAdd… – služi za dodavanje novih stavki-prečica u Start meni. Kada kliknete na ovo dugme Windows će otvoriti wizard-čarobnjaka „Create Shortcut“ za kreiranje prečica. Samo što ovde imate još jedan međukorak, a to je „Select Program folder“, gde birate gde će se kreirati prečica\nRemove… – otvara dijalog prozor u kome se prikazuje stablo menija „Start->Programs“, tako da možete izabrati šta želite da uklonite/obrišete. Kada izaberete šta želite da uklonite pritisnite dugme „Remove“\nAdvanced… – ovom stavkom praktično otvaramo Windows Explorer u kome možete da radite na stavkama Start menija; možete dodavati nove prečice, menjati nazive i lokaciju, ili obrisati neželjene stavke. Kada završite sa podešavanjem jednostavno zatvorite prozor Windows Explorer-a.\nDrugi segment služi da sa tasterom „Clear“ izbrišete sadržaj podmenija „Documents“ koji se nalazi na Start meniju. Kako su sve stavke koje se nalaze u ovom podmeniju u stvari prečice, ne vrši se brisanje dokumenata sa diska, već samo informacije za pokretanje odgovarajućih programa koje služe samom Windows-u.


Ispravka vrednosti potraživanja - Biljana Trifunović\nPOSTOJANJE PRAVA NA PRIZNAVANJE ISPRAVKE VREDNOSTI POJEDINAČNOG POTRAŽIVANJA AKO JE OD ROKA ZA NJEGOVU NAPLATU DO KRAJA PORESKOG PERIODA (ZA KOJI SE SASTAVLJA PORESKI BILANS) PROŠLO NAJMANJE 60 DANA\nKao rashod u poreskom bilansu obveznika priznaje ispravka vrednosti pojedinačnog potraživanja ako je od roka za njegovu naplatu do kraja poreskog perioda (za koji se sastavlja poreski bilans) prošlo najmanje 60 dana.\n(Mišljenje Ministarstva finansija, br. 011-00-170/2016-04 od 12.12.2016. godine)\nU skladu sa Zakonom o porezu na dobit pravnih lica, rashodi po osnovu otpisa vrednosti pojedinačnih potraživanja, kao i ispravke vrednosti pojedinačnih potraživanja priznaju se u poreskom bilansu obveznika pod uslovima propisanim odredbama člana 16. Zakona.\nOdredbama člana 16. stav 9. Zakona, na teret rashoda u poreskom bilansu priznaje se ispravka vrednosti pojedinačnih potraživanja ako je od roka za njihovu naplatu prošlo najmanje 60 dana.\nPoreski period za koji se obračunava porez na dobit je poslovna godina, pri čemu, poslovna godina odgovara kalendarskoj godini, osim u slučaju prestanka ili otpočinjanja obavljanja delatnosti u toku godine, uključujući i statusne promene, kao i u slučaju pokretanja postupka stečaja ili likvidacije.\nOdredbom člana 38. stav 3. Zakona, poreskom obvezniku koji je dobio saglasnost da sastavlja i prikazuje finansijske izveštaje sa stanjem na poslednji dan poslovne godine koja je različita od kalendarske, nadležni poreski organ odobrava rešenjem da se poslovna godina i kalendarska godina razlikuju.\nPrema odredbama člana 63. st. 1. i 2. Zakona, poreski obveznik je dužan da za period za koji se utvrđuje porez nadležnom poreskom organu podnese poresku prijavu i poreski bilans.


UGLJEVIČKI PENZIONERI ORGANIZOVALI PRIJEM ZA NAČELNIKA PERIĆA - UGLJEVIK.INFO\nUGLJEVIČKI PENZIONERI ORGANIZOVALI PRIJEM ZA NAČELNIKA PERIĆA\nUgljevičko Udruženje penzionera organizovalo je juče prijem za načelnika ove opštine Vasilija Perića kako bi mu zahvalili za dobru saradnju i pomoć na realizaciji projekata vezanih za ovu populaciju.\nPredsjednik ovog udruženja Mlađen Tomić podsjetio je da je Udruženje, zajedno sa opštinom, u julu finansiralo 371 penzionera sa po 100 KM.\n“Za pripadnike `trećeg doba` ova pomoć je bila ohrabrujuća, a ne bismo je realizovali bez pomoći opštine i načelnika. Sproveli smo uspješnu akciju dodjele pomoći penzionerima čija su mjesečna primanja ispod 300 KM, a koji su ugrožena kategorija stanovništva. Osim niskih penzija, kriterijumi su bili starosna dob i bolest”, rekao je Tomić novinarima.\nTomić je podsjetio da je opština Ugljevik u ovoj akciji učestvovala sa 27.000 KM, a Udruženje sa 10.000 KM.\nOn je saradnju sa opštinom ocijenio kao odličnu, navodeći da lokalna uprava uvijek pomaže penzionerima.\nPerić je izrazio zadovoljstvo uspješno završenom akcijom u kojoj su najugroženiji penzioneri dobili materijalna sredstva.\nOn je istakao da se kvalitet društva ogleda u tome koliko je spremno i koliko pomaže onima kojima je pomoć neophodna.\n“Naša dužnost, obaveza i potreba je da poštujemo naše najstarije sugrađane – one koji su u svom prethodnom radu, marljivošću i zalaganjem gradili naš Ugljevik”, istakao je Perić i dodao da će opština i u narednom periodu pomagati ovu kategoriju društva.


Poslove "Metroparkinga" preuzima firma "Parking i garaže" iz Leskovca - Televizija Leskovac\nPoslove „Metroparkinga“ preuzima firma „Parking i garaže“ iz Leskovca\nNa današnjoj sednici, članovi Gradskog veća, između ostalog, dali su saglasnost Privrednom društvu „Metroparking“ iz Beograd, za ustupanje ugovora o održavanju javnih prostora za parkiranje i rešenju stacionarnog saobraćaja privrednom društvu „Parking i garaže“ iz Leskovca. Gradski većnici usvojili su i izveštaj o radu Gradske uprave za 2019. i predlog Odluke o angažovanju revizora za obavljanje eksterne revizije završnog računa budžeta grada Leskovca za prošlu godinu.\n„U pismu o namerama Privredno društvo „Parking i garaže“, čiji je zvanični direktor Nina Simonović, izrazilo je spremnost za unapređenje obavljanja komunalne delatnosti, kroz izgradnju nadzemnih i spratnih garaža, kojima bi se u značajnoj meri povećao broj parking mesta – rekao je Dragan Nikolić, šef Odeljenja za komunalno- stambene poslove, saobraćaj i infrastrukturu.\nPrema njegovim rečima, novi privatni partner ima nameru da, imeđu ostalog, usavrši softver i postavi digitalne table sa tačnim brojem slobodnih mesta na parkiralištima.\nGradonačelnik Leskovca Goran Cvetanović podsetio je na sve loše strane ugovora koji je pre 12 godina potpisan između lokalne samouprave i preduzeća „Metroparking“ na period od 25 godina. On je, ovom prilikom, istakao da od novog privatnog partnera „Parking i garaže“, očekuje da bude odgovoran i da sve obaveze preuzete ugovorom ispuni.\nTags: gradsko veće, Metroparking, Parking i garaže, parkiranje


Banke mogu odobriti otplatu kredita i na duži rok od propisanog | Biznis.rs\n12.5.2022 11:56 Autor: Ljiljana Begović 11\nVreme pred letnju sezonu, odnosno maj i jun, tradicionalno su meseci kada se građani češće odlučuju na podizanje keš kredita. Rok za vraćanje potrošačkih...\nVreme pred letnju sezonu, odnosno maj i jun, tradicionalno su meseci kada se građani češće odlučuju na podizanje keš kredita. Rok za vraćanje potrošačkih i gotovinskih pozajmica koje banke odobravaju je najviše šest godina. Narodna banka Srbije (NBS) ocenjuje da se skraćenjem roka otplate zajma na ovaj period vodilo računa da se spreči prezaduženost fizičkih lica.\nPropisima usvojenim u decembru 2018. godine bilo je predviđeno fazno skraćivanje, i to – za kredite odobrene u toku 2019. godine na osam godina, u toku 2020. – sedam godina i za zajmove odobrene od 1. januara 2021. godine – na šest godina.\n“U skladu sa propisima koji su usvojeni 2018. godine radi podsticanja prakse održivog kreditiranja stanovništva, banka može bez uticaja na kapital, počev od 1. januara 2021. godine, da fizičkom licu odobri potrošački, gotovinski ili drugi sličan kredit (koji nije stambeni, kao ni minus po tekućem računu) sa ugovorenim rokom otplate kraćim od šest godina”, objašnjavaju iz NBS.\nNaši sagovornici iz centralne banke ističu da su, i pored ovih mera, banke i dalje slobodne da u okviru kreditnog procesa urede kriterijume i principe za odobravanje konkretnih vrsta kredita.\n“Banke imaju izbor da pri donošenju odluke o odobravanju pozajmice procenjuju kreditnu sposobnost dužnika i druge relevantne faktore i nije im zabranjeno odobravanje kredita sa dužim rokovima otplate ako nakon toga održavaju odgovarajući nivo kapitala, odnosno ako u svakom trenutku imaju dovoljno sopstvenih sredstava za ispunjenje svih regulatornih zahteva”, kažu u NBS.\nKako period otplate utiče na nenaplative kredite?\nNarodna banka Srbije je u cilju sprečavanja potencijalnog rasta problematičnih kredita fizičkih lica, sa kojim su se suočili određeni supervizori iz okruženja, a koji se odnose na potrošačke, gotovinske ili druge pozajmice, donela set regulatornih mera koje su stupile na snagu početkom 2019. godine.\n“Smisao uvedenih mera je podsticanje opreznog preuzimanja rizika od strane banaka njihovim usmeravanjem na održivo kreditiranje i izbegavanje prekomerne izloženosti određenim vrstama kreditnih proizvoda. Narodna banka Srbije je uvela pokazatelj rizika koncentracije koji predstavlja dodatni regulatorni i supervizorski instrument. Efekti preduzetih mera se ogledaju u smanjenju rizika koncentracije na nivou bankarskog sektora za 15,7 p.p. u periodu januar 2019. – mart 2022. godine (sa 25,2 na 9,5 odsto), kao i u smanjenju problematičnih potrošačkih kredita, koji su se u istom periodu smanjili sa 3,5 na 2,5 procenta”, navode iz ove institucije.\nKako je godinama smanjivan rok otplate kredita, tako i klijenti mogu da uzmu manje sume kako bi se uklopili u propise o opterećenosti zarade. A to je da dug banci ne može biti veći od 60 odsto plate.\nZbog specifične situacije u kojoj se nalazimo nakon pandemije i dodatne globalne ekonomske krize građani još uvek oklevaju kako sa planiranjem putovanja, tako i za uzimanjem kredita za odmor. Ipak, kraj maja i početak juna je period u kome se najčešće podižu keš ili namenski krediti.\n“Nakon popuštanja mera zbog pandemije, mnoge zemlje u koje naši građani tradicionalno odlaze na odmor otvorene su da primaju turiste. Zato se može očekivati povećano interesovanje građana za putovanje u inostranstvo. Sigurno da će se jedan deo putnika odlučiti i da letovanje finansira iz kredita”, kažu iz Udruženja banaka Srbije.\nNaši sagovornici iz UBS navode da oni uvek savetuju da i prilikom izbora turističkog aranžmana građani vode računa o svojim mogućnostima – ako ga finansiraju iz kredita poželjno je za klijenta da u pitanju bude kratkoročan zajam, najduže do 12 meseci.\nKada je reč o uzimanju kredita za neku posebnu namenu, kao što je letovanje, finansijski savetnici uglavnom navode da je bolje novac prvo uštedeti, nego plaćati kamatu na kredit.\nPozajmice za letovanje\nBanke nude razne mogućnosti za finansiranje letovanja, zimovanja i drugih putovanja. Pojedine banke u saradnji sa turističkim agencijama omogućavaju plaćanje turističkih aranžmana putem platnih kartica, na šest do 12 meseci, i to bez kamate.\nU nekim situacijama, kada cena aranžmana nije previše visoka, putnici mogu svoje obaveze prema agenciji da plate čekovima sa odloženim plaćanjem, na 6 do 12 rata, takođe bez kamate. Za klijenta banke postoji mogućnost da svoje putovanje finansira korišćenjem gotovinskog kredita.\nDUG KREDITI BANAKA NARODNA BANKA SRBIJE\nOLAKŠICE ZA OTPLATU KREDITA U CRNOJ GORI Od 1. juna odlaganje plaćanja za još tri…\nCrna Gora očekuje od Kine produženje grejs perioda za otplatu kredita\nMogu oni sve, ali sve i naplate duplo\nNormalno kako bih drugacije.\nMogu sve banke uz naracno vecu kamatnu stopu ili neku minimalnu povosicu\nTo im je i cilj,da budu ljudi sto zaduzeniji kod njih…\nSto vise klijenata to bolje\nZanimljivi su ti odgovori🤣


LASERLINE globalna gasna rešenja | Linde Gas Srbija\nLASERLINE globalna gasna rešenja Ponuda kompletnog gasnog rešenja za vaše procese laserskog zavarivanja i sečenja\nThe LASERLINE ® koncepcija gasova visoke čistoće i sveobuhvatnih usluga, „know-how” aplikacija zajedno sa isplativim opcijama isporuke gasa čini osnovu za fundamentalna rešenja koja maksimiziraju produktivnost.\nLASELINE uključuje kiseonik za lasersko sečenje koje omogućava visoke brzine sečenja u mekom čeliku. Kada se koristi azot za lasersko sečenje nerđajućeg čelika, proizvode se čisti rezovi bez oksida i bez promene otpornosti materijala na koroziju. Maksimalna produktivnost se takođe može postići kod sečenja aluminijuma i titana uz primenu specijalnih gasova iz LASERLINE programa.\nLASELINE takođe uključuje gasove za zavarivanje koji nude zaštitu od atmosfere, sprečavajući varijacije u hemijskim svojstvima i koji mogu pojačati metalurška svojstva vara. Ostali važni efekti zaštitnog gasa su kontrola formiranja plazme i smera toka otopine, koji imaju uticaja na efikasnost procesa zavarivanja.


► Vlada RS daje još 2,5 miliona maraka za izgradnju Srpsko-ruskog centra\n11.10.2019 Banja Luka\nZa izgradnju Srpsko-ruskog centra u Banjaluci Vlada Republike Srpske je ranije dala 3,5 miliona konvertibilnih maraka (oko 1,8 miliona evra), a danas će uplatiti još 2,5 miliona (oko 1,28 miliona evra).\nTu uplatu je danas najavio srpski član Predsedništva BiH Milorad Dodik posle razgovora s epskopom banjalučkim SPC Jefremom.\nDodik je ocenio da se, "bez obzira na to što izgleda da su tamo stvari konzervirane, veoma intenzivno radi na pripremi izgradnje", i podvukao da će centar "ostati na upravljanje Banjalučkoj eparhiji".\nMinistar spoljnih poslova Rusije, Sergej Lavrov, pre godinu dana je posetio mesto gde je kamen-temeljac budućeg Srpsko-ruskog centra koji se, kako je ranije rekao vladika Jefrem, gradi povodom 100 godina od pogubljenja ruske carske porodice Romanov 1918. godine.\nTaj centar bi trebalo da ima biblioteku, muzej, izložbeni prostor, kabinete za učenje ruskog jezika, stanove za sveštenike, kao i rusku pravoslavnu crkvu, veću i višu od Crkve Hrista spasitelja u centru Banjaluke.


Cvijanovićeva, Jerković i Salkić položili zakletvu | Trebinje Danas\nŽeljka Cvijanović, novoizabrani predsjednik Republike Srpske i potpredsjednici Josip Jerković i Ramiz Salkić položili su svečanu zakletvu u Narodnoj skupštini RS.\nNa početku obraćanja Cvijanovićeva je pozdravila prisutne i zahvalila im na prisustvu u NS RS.\n"Izbor za predsjednika RS doživljavam kao uspjeh za sve ono što sam zajedno sa svojim kolegama radila kao predsjednik Vlade", rekla je Cvijanovićeva i dodala da su stabilne institucije garant napretka Republike Srpske.četiri godine sigurno ćemo nailaziti na brojne izazove i probleme. Zato je važno da sa timom iz RS na čelu sa novoizabranim članom Predsjedništva BiH tijesno sarađujemo i usklađujemo stavove Republike. Iako su neki priželjkivali, pa čak i radili na njenoj destabilizaciji građani RS su na izborima pokazali da je Republika Srpska iznad svega", dodala je Cvijanovićeva.\nŽeljka Cvijanović na mjestu predsjednika Republike Srpske naslijedila je Milorada Dodika koji je na oktobarskim izborima izabran za srpskog člana Predsjedništva BiH.


NAJVEĆA POLICIJSKA AKCIJA IKADA: Zaplenjeni milioni evra, uhapšeno 45 osoba - krijumčarili drogu iz Brazila u Evropu | Novosti.RS\nNAJVEĆA POLICIJSKA AKCIJA IKADA: Zaplenjeni milioni evra, uhapšeno 45 osoba - krijumčarili drogu iz Brazila u Evropu\n27. 11. 2020. u 18:07\nPREKO 1.000 policajaca u šest različitih država, potpomognuti snagama Evropola, uhapsili su danas 45 osoba u najvećoj sprovedenoj akciji ikada protiv krijumčarenja droge iz Brazila u Evropu.\nU petak u rano ujutro, policajci su upali u 180 kuća, a 45 ljudi je uhapšeno, čime je zaustavljen lanac krijumčarenja koji je mafijaškoj grupi doneo profit od 100 miliona evra u prvih šest meseci unosom 45 tona kokaina, saopštio je Evropol.\nZaplenjeno je 12 miliona evra u Portugaliji, 300.000 evra u Belgiji, dok je u Belgiji oduzeto milion brazilskih reala (157.000 evra), kao i 169.000 dolara.\nTakođe, zaplenjeno je i 70 luksuznih vozila u Brazilu, Belgiji i Španiji, kao i 37 privatnih aviona, 163 kuća u Brazilu, dve kuće u Španiji vredne četiri miliona evra i dva apartmana u Portugalu vredna 2,5 miliona evra.\nhapšenje droga interpol krijumčarenje droge


Kako da postupe radnici koji dobiju otkaz tokom vanrednog stanja - Ozon Media\nĐorđević je kazao da se ti građani mogu obratiti elektronskim putem na sajtu Ministarstva za rad i NSZ, dodajući da se od ponedeljka na taj način obratilo 892 ljudi koji su ostali bez posla.\n– Poruka svim zaposlenima u privatnom i državnom sektoru je da mogu na sajtu Ministarstva ili na novootvorenoj vajber zajednici da nađu sve informacije kada je u pitanju radno pravo i svi oni koji dobiju otkaz, na zakonit ili nezakonit način, mogu da se obrate NSZ, ostvare svoja prava i primaće naknadu u slučaju nezaposlenosti – rekao je Đorđević za RTS.\n– Mi se toga držimo i to je primer koji mi na neki način dajemo privatnom sektoru, da posao može da se organizuje i od kuće, a da se drži na nivou – rekao je Đorđević.\nGovoreći o penzijama, ministar je podsetio da će martovsku penziju najstariji sugrađani dobiti odjednom, a ne iz dva dela kao do sada, dodajući da će uz tu penziju do 10. aprila dobiti i jednokratnu pomoć u iznosu od 4.000 dinara.\nDezinfekcija stambenih zgrada u Mitrovici\nDOBILI KAZNU od 50 dana zatvora zbog kršenja policijskog časa


Mustafa: Nema izmena sporazuma\nIsa Mustafa i Ramuš Haradinaj negirali su da su dogovorene izmene koalicionog sporazuma po kome bi lider DSK bio kandidat za premijera Kosova umesto Haradinaja.\nHaradna i Mustafa (Foto RTS)\nPored te dve stranke, u opozicionom bloku koji pokušava da formira vlast na Kosovu je i Inicijativa za Kosovo, a podržava ga i pokret Samoopredeljenje.\nDnevnik Zeri objavio je da je DSK sinoć odlučio da Mustafa bude mandatar za sastav vlade.\n"Mi o tim temama ne razgovaramo (promeni sporazuma). To su teme koje su pokrenute od strane medija. Mi o njima nismo razgovarali. Mi razgovaramo kako da izgradimo institucije zemlje, kako da idemo napred, kako da obezbedimo da imamo vladu i izvršimo promene", rekao je Mustafa nakon sastanka.\nSastanak lidera postizbornog bloka je prekinut kako bi, kako je objašnjeno, Mustafa mogao da se sretne sa predstavnicima ambasade Estonije.\nSa druge strane, vladu pokušava da formira i aktuelni premijer, predsednik DPK Hašim Tači.


U Rusiji uhapšen japanski novinar zbog špijunaže - 27.01.2020, Sputnik Srbija\nU Rusiji uhapšen japanski novinar zbog špijunaže\nU Rusiji je uhapšen državljanin Japana koji je pokušao da dođe u posed tajnih informacija o ruskom vojnom potencijalu, saopštilo je Ministarstvo inostranih... 27.01.2020, Sputnik Srbija\nrusija, svet, vesti, japan\n13:37 27.01.2020 (Osveženo: 13:57 27.01.2020)\nU Rusiji je uhapšen državljanin Japana koji je pokušao da dođe u posed tajnih informacija o ruskom vojnom potencijalu, saopštilo je Ministarstvo inostranih poslova Rusije.\nMinistarstvo je navelo da je u Vladivostoku „ruska policija 25. decembra 2019. godine, prilikom pokušaja da dođe u posed tajnih dokumenata o ruskom vojnom potencijalu na Dalekom istoku, uhapsila državljanina Japana“.\nOn se nalazio u Rusiji sa novinarskom vizom.\nMinistarstvo spoljnih poslova Rusije pozvalo je otpravnika poslova Japana u Moskvi. Uručena mu je protestna nota zbog nezakonitih akcija japanskog državljanina.\n„Japanskim diplomatama koji su akreditovani u Rusiji uručen je protest zbog ovih nedozvoljenih akcija. Ministarstvo inostranih poslova Rusije pozvalo je otpravnika poslova Japana u Moskvi, kome je uručena protestna nota zbog nezakonitih akcija japanskog državljanina“, saopštilo je Ministarstvo.\nJapanski novinar je već napustio Rusiju.


Borković: Nisam oduševljen, bolovi i dekoncentracija čine svoje - Serbiaring\nU debitantskom nastupu za volanom „honde sivik WTCC“, Dušan Borković ostvario je 13. vreme u kvalifikacijama za argentinsku rundu Svetskog šampionata turing automobila. Na nedeljnim trkama, koje otvaraju WTCC sezonu 2015. on će startovati iz sedmog reda.\nPoput kolega po marki automobila, Norberta Mihelisa i Rikarda Rajdela, ni srpski automobilista nije preskočio prvu kvalifikacionu prepreku na pisti Terme Rio Ondo, ali je bolje plasiran i od Mađara i od Šveđanina. Mihelis, Borkovićev veliki prijatelj i dugogodišnji vozač „sivika“, nije završio ni prvi krug, jer mu je otpao točak. Inače, Samo su „honde“ fabričkog tima prošle u Q2 sesiju.\nDušana su u Argentini namučili skučeno sedište i velika toplota na stazi i u kokpitu, a trpeo je i bolove u levoj nozi, koja mu se pri velikim opterećenjima na kočenju na momente oduzimala.\n„Nisam oduševljen kvalifikacijama, s obzirom da sam na treninzima ulazio u prvih deset vozača, ali dekoncentracija zbog velikih bolova koje trpim zbog loše pozicije sedišta učinila je svoje. Lekari FIA i Honde savetovali su mi da zbog lične bezbednosti ne vozim trku sutra, ali mislim da ću doneti drugačiju odluku. Ipak, smo mi Srbi poznati po inatu. Nadam se da će svi problemi sa sedištem biti rešeni najkasnije pred treću rundu u Mađarskoj. Ima još dosta da se radi i na set-apu automobila kako bi se prilagodio mom stilu vožnje, ali, polako – ovo je tek početak sezone“, rekao je Borković posle kvalifikacione vožnje.